title: Tyyppi-identiteettiteoria

text: Eräs tunnettu kvalia-argumentin muotoilu on Frank Jacksonin (1982) Maryn huoneen ajatuskokeen muodossa esittämä. Jackson kehottaa meitä ajattelemaan erityisen nerokasta supertiedemiestä nimeltä Mary, joka on ollut lukittuna täysin mustavalkoiseen huoneeseen koko elämänsä ajan. Kaikkien väreistä riisutussa maailmassa elettyjen vuosien aikana hän on opiskellut (mustavalkoisten kirjojen ja television välityksellä) neurofysiologiaa, näköaistin toimintaa ja sähkömagnetiikkaa näiden tieteiden täydessä laajuudessa, niin että hän tuntee kaikki fysikaaliset tosiseikat, jotka liittyvät näköaistin toimintaan. Kun Mary vapautetaan huoneestaan ja hän kokee värit ensimmäistä kertaa, oppiiko hän jotain uutta? Jos vastaamme ”kyllä” (niin kuin Jackson olettaa meidän tekevän), tällöin olemme kieltäneet tyyppifysikalismin totuuden, sillä jos Mary olisi oppinut kaikki väriaistimukseen liittyvät fysikaaliset tosiseikat ennen vapautumistaan, silloin se, että hän oppii jotain uutta kokiessaan värien kvalian, paljastaa että värien kokemisessa on jotain sellaista jota pelkkä fysikalistinen kuva ei tavoita.


title: Tyyppi-identiteettiteoria

text: Tyyppi-identiteettiteorian kannattaja, kuten Smart, pyrkii selittämään tällaiset ilmiöt pois katsomalla, että henkisten tapahtumien kokemukselliset ominaisuudet ovat ”puheenaiheneutraaleja” ("topic-neutral"). Käsite on peräisin Gilbert Ryleltä, joka katsoi esimerkiksi sellaisten termien kuin ”jos”, ”tai”, ”ei”, ”koska” ja ”ja” olevan kulloisestakin puheenaiheesta riippumattomia. Jos jostakin keskustelusta kuulisi vain tällaisia sanoja, olisi mahdotonta sanoa, käsitteleekö keskustelu geologiaa, fysiikkaa, historiaa, puutarhanhoitoa tai jotain muuta. Identiteettiteorian kannattajalle aistinsisältö ja kvaliat eivät ole todellisia aivoissa (tai fysikaalisessa maailmassa yleensä) olevia asioita, vaan sellaisia ilmaisuja kuin ”keskiverto sähkömies”. Ilmaisua voidaan analysoida ja selittää suhteessa todellisiin sähkömiehiin, mutta se ei viittaa mihinkään tiettyyn olemassa olevaan sähkömieheen.


title: Ovisilmä (single)

text: ”Ovisilmä” on Maj Karman kauniiden kuvien (nyk. Maj Karma) kappale. Se julkaistiin vuonna 1998 singlellä, joka sisälsi lisäksi kappaleet ”Jätti-Heidi” ja ”Hullu Huutaja”. Kappaleet julkaistiin myöhemmin albumilla "Kaakao", joskin singlen versiot eroavat hieman miksauksen osalta albumin versioista.


title: Ariarathes IX

text: Ariarathes IX (kuoli 86 eaa.) oli Kappadokian kuningas. Hänen isänsä oli Pontoksen kuningas Mithridates VI.


title: Ariarathes IX

text: Mithridates asetti kahdeksanvuotiaan poikansa Kappadokian kuninkaaksi vuonna 101 eaa. Ariaratheen ollessa alaikäinen kappadokialainen ylimys Gordios toimi hallitsijana. Roomalaiset syrjäyttivät kuitenkin pian Ariaratheen ja antoivat kappadokialaisten valita oman kuninkaan. Kappadokialaiset valitsivat Ariobarzanes I:n, jonka Sulla asetti valtaistuimelle vuonna 95 eaa. Tigranes I palautti Ariaratheen kuninkaaksi, mutta roomalaiset syrjäyttivät hänet jälleen vuonna 89 eaa. Ariarathes kuoli taistellessaan isänsä puolesta Thessaliassa ensimmäisen Mithridateen sodan aikana.


title: Rautajoki

text: Rautajoki voi tarkoittaa:


title: Suomen Paintball-liitto

text: Suomen Paintball-liitto (SPBL) on paintballin suomalainen kattojärjestö, jonka vastuualueena on Suomessa paintball-toiminta ja sen kehittäminen sekä kilpaurheiluna että harrastustoimintana. SM-liiga on yksi maailman pisimpään yhtäjaksoisesti toiminut paintballin kilpasarja.


title: Suomen Paintball-liitto

text: Suomen Paintball-liiton tavoitteena on saavuttaa lajille virallinen asema Suomen muiden urheilulajien joukossa. Liitto on perustettu vuonna 1998. Siihen kuuluu 17 seuraa.


title: Gullichsen

text: Gullichsen on suomalainen suku, jonka juuret ovat alkuaan Norjasta. Norjalaisen laivanvarustajan poika Alexander Gullichsen muutti Suomeen 1880-luvulla Gutzeitin sahan palvelukseen. Hänen jälkeläisensä ovat tulleet tunnetuiksi liike-elämän ja kulttuurin aloilla.Äitinsä puolelta sukuun kuuluu muun muassa suomalais-brittiläinen laulaja Ronya (oik. Ronja Stanley, ent. Gullichsen, s. 1991), joka on kirjailija Anna Gullichsenin tytär.


title: Yks’Kaks

text: Yks’Kaks' on ruotsinsuomalainen lehti Mälarinlaaksossa. Päätoimittaja on Janne Sjöstedt. Lehti ilmestyy vuodessa 10 kertaa, ja siinä on 24 sivua. Lehden julkaisijana on Ruotsinsuomalaisuuden Tuki -yhdistys. Lehti perustettiin vuonna 1992.


title: Yks’Kaks

text: Tämänhetkinen puheenjohtaja on Marita Enroth, joka on myös lehden pitkäaikainen konttorin- ja taloudenhoitaja.


title: Yks’Kaks

text: Lehti oli alun perin hyvinkin paikallinen Eskilstunan ruotsinsuomalaisille tarkoitettu painos, mutta nykyiseen levinneisyysalueeseen kuuluu lähes koko Ruotsi. Suomeen lähetetään monta lehteä ja kaukaisin on yksi lehti Kanadaan.


title: Suomen juutalaiset

text: Suomen juutalaiset on noin 1 800 hengen kokoinen vähemmistö ja etninen ryhmä Suomessa. Juutalaisiin seurakuntiin kuului 1 093 jäsentä vuonna 2017. Suurin osa Suomen juutalaisista asuu pääkaupunkiseudulla. Suomenjuutalaiset ovat yleensä kaksikielisiä ruotsin- ja suomenkielisiä. Monet heistä puhuvat myös jiddišiä, saksaa, venäjää ja hepreaa mutta eivät yleensä äidinkielenään. Suomessa on kaksi juutalaista seurakuntaa, Helsingin ja Turun juutalaiset seurakunnat, ja niiden kaksi synagogaa, Helsingin ja Turun synagogat. Suomessa on esiintynyt suhteellisen vähän juutalaisvihaa.


title: Suomen juutalaiset

text: Ruotsin vallan aikana Suomessa ei käytännössä asunut pysyvästi juutalaisia, lukuun ottamatta kristinuskoon kääntyneitä yksittäistapauksia. Vuoden 1772 hallitusmuodon ensimmäisen pykälän mukaan valtakunnan kaikkien alamaisten oli tunnustettava Lutherin oppia. Juutalaisten asumisoikeus rajoitettiin 1782 koskemaan ainoastaan Tukholmaa, Göteborgia ja Norrköpingiä. Vuosien 1721 ja 1743 jälkeen säädetyt Ruotsin valtakunnan lait eivät koskeneet niin sanottuja Vanhan Suomen alueita, ja tiettävästi ensimmäinen pysyvästi asettunut juutalainen oli Jacob Weikaim perheineen, joka muutti Haminaan 1799.


title: Suomen juutalaiset

text: Abraham Cohn muutti todennäköisesti ensimmäisenä juutalaisena pysyvästi Helsinkiin. Ruotsin valtakunnassa säädettiin 1806 laki, joka kielsi juutalaisten maahanmuuton. Ruotsissa laki oli voimassa kolme vuotta mutta Suomessa periaatteessa koko autonomian ajan. Ruotsin lait jäivät Venäjän alaisessa Suomen suuriruhtinaskunnassa edelleen voimaan, ja siten vuoden 1782 lakia tulkittiin niin, että juutalaiset eivät saa asettua Suomeen.


title: Suomen juutalaiset

text: Juutalaiset joutuivat vuodesta 1827 suorittamaan asepalveluksen Venäjän armeijassa, jonka mukana juutalaisia saapui 1830-luvun alussa myös Suomeen. Suomessa asui jonkin verran juutalaisia kolmella paikkakunnalla: Viipurissa, Helsingissä ja Turussa. Juutalaisten muutto muuten Suomeen estettiin Venäjän senaatin päätöksellä olla antamatta juutalaisille passeja Suomeen vuonna 1831. Silloisen kenraalikuvernööri Arseni Zakrevskin tilaaman selvityksen mukaan Suomessa asui yhdeksän juutalaisperhettä, joista Turussa asui yksi, Helsingissä kuusi ja Viipurissa kaksi. Selvityksen jälkeen lähes kaikki karkotettiin lukuun ottamatta muutamaa, jotka saivat erityisluvan jäädä. Ensimmäinen juutalainen synagoga perustettiin Suomenlinnaan 1830-luvulla. Vuonna 1837 syntynyt Rohel Lea Anker oli ensimmäinen Helsingissä syntynyt juutalainen.


title: Suomen juutalaiset

text: Venäläinen Narinkkatori perustettiin 1850-luvulla nykyisen Suomen Pankin kohdalle, ja siitä tuli juutalaisten suosima myyntipaikka. Se siirrettiin 1870 Kamppiin Simonkadun varrelle nykyisen Scandic Simonkenttä -hotellin paikalle, jonka vieressä nykyisinkin on Narinkka-niminen aukio. Venäjän armeijassa palveluksensa päättäneille juutalaisille sotilaille annettiin uskontoon katsomatta 1858 oikeus perheineen asettua asumaan Suomeen. Suomen senaatille ja Venäjän armeijalle syntyi kiistaa asetuksesta, mutta se ratkesi kun Suomen senaatti hyväksyi menettelyn tietyin ehdoin Venäjän painostuksesta. Vuonna 1862 Venäjän senaatti sääti passiasetuksen, jonka mukaan passin saaneet juutalaiset saivat oleskella maassa vain määräajan.


title: Suomen juutalaiset

text: Hautausyhdistys Chewra Kadischa perustettiin 1869, ja 1867 Helsingin juutalainen yhteisö palkkasi ensimmäisen rabbiininsa, rabbi Naftali Zwi Amsterdamin. Helsingin, Turun, Viipurin ja Oulun kaupungeissa suoritettiin vuonna 1870 ensimmäinen todelliseen väkilukuun perustava väestönlaskenta. Helsingissä oli sen mukaan 226, Turussa 59 ja Viipurissa 175 juutalaista. Helsingin ensimmäinen synagoga perustettiin Langenin huvilan tiloihin Siltasaareen.


title: Suomen juutalaiset

text: Ensimmäinen Suomessa kirjoitettu Toora-käärö saatiin valmiiksi 1872. Samana vuonna juutalaisten oikeudellinen asema oli ensimmäistä kertaa esillä valtiopäivillä Leo Mechelinin aloitteesta. Juutalaisten asumisoikeuksia ja toimeentulomahdollisuuksia kavennettiin 1889 olennaisesti. Noin tuhannesta juutalaisesta neljäsosa muutti pois tai karkotettiin. Ensimmäinen juutalaisen seurakunnan ylläpitämä koulu aloitti toiminnan Helsingissä 1893. Toiminta lakkautettiin 1900 varojen puutteessa. Juutalaiset saivat Hietaniemen hautausmaa-alueelle 1896 oman Helsingin juutalaisen hautausmaan.


title: Suomen juutalaiset

text: Helsingin kaupunki lahjoitti vuonna 1900 seurakunnalle Malminkatu 26:n tontin synagogarakennusta varten. Uudenmaan läänin kuvernööri vahvisti 1903 seurakunnan ensimmäiset säännöt ja tunnusti sen näin ensimmäistä kertaa seurakunnan aseman uskonnollisena seurakuntana. Siltasaaren synagoga lopetti silloin toimintansa. Myös Turun kaupunki lahjoitti tontin synagogarakennusta varten.


title: Suomen juutalaiset

text: Johan Jacob Ahrenbergin suunnittelema Helsingin synagoga valmistui 1906 Malminkatu 26:n tontille. Syksyllä synagogan tiloissa aloitti toimintansa hepreankielinen koulu. Perustettiin myös juutalainen urheiluseura "Stjärnan". Seuran nimi vaihtui vuonna 1930 "Makkabiksi". Jiddišinkielinen kirjallisuus-, teatteri- ja musiikkikerho perustettiin 1906. Tuona vuonna pidettiin Helsingissä Venäjän sionistinen kolmas konferenssi. Sen julistuksella oli suuri vaikutus sionistisen liikkeen toiminnalle eri puolilla Eurooppaa.


title: Suomen juutalaiset

text: Vuonna 1908 Suomessa asuu noin 1 186 juutalaista, joista 782 Helsingissä. Juutalaisen teurastustavan mukainen teurastaminen kiellettiin vuosina 1909–1913. Arkkitehtien August Krookin ja J. Eskil Hinderssonin suunnittelema Turun synagoga valmistui vuonna 1912. Ensimmäisen maailmansodan aikana juutalaisten liikkumisoikeutta rajoitettiin.


title: Suomen juutalaiset

text: Suomen itsenäistyttyä 1917 juutalaisille taattiin täydet kansalaisoikeudet. Eduskunta hyväksyi asiaa koskeneen lain 22. joulukuuta 1917, ja laki tuli voimaan 1. tammikuuta vuonna 1918. Moshe Kotschak sai ensimmäisenä juutalaisena Suomen kansalaisuuden vuonna 1918, ja samana vuonna Helsingin juutalainen seurakunta rekisteröitiin viralliseksi uskonnolliseksi yhdyskunnaksi. Sen jäseninä oli 930 henkilöä. Pian sen jälkeen Helsingissä aloitti toimintansa juutalainen koulu. Sen opetuskieli oli aluksi ruotsi, vuodesta 1933 lähtien suomi.


title: Suomen juutalaiset

text: Juutalainen kirjallisuusseura aloitti toimintansa vuonna 1919. Jiddišinkielinen teatteriseura aloitti toimintansa vuonna 1922. Juutalainen Elias Katz voitti kultaa Pariisin vuoden 1924 kesäolympialaisissa 3 000 metrin joukkuejuoksussa yhdessä Paavo Nurmen ja Ville Ritolan kanssa.


title: Suomen juutalaiset

text: Vaikka Suomi liittoutui jatkosodassa Saksan kanssa, juutalaisten kansalaisoikeuksiin ei kajottu. Kaikkiaan talvi-, jatko- ja Lapin sodissa palveli yli 350 juutalaista. Sodissa kaatui 23 juutalaista. Yad Vashemin tilastojen mukaan noin 22 suomenjuutalaisia kuoli holokaustissa, mutta tosiasiassa nämä kaatuivat Suomen armeijan riveissä taistelussa Neuvostoliittoa vastaan. Viipurin synagoga tuhoutui talvisodassa.


title: Suomen juutalaiset

text: Saksalaiset yrittivät sodan aikana saada Suomen luovuttamaan juutalaisia kansalaisiaan tuhottaviksi, mutta tämä kilpistyi viime kädessä ylipäällikkö C. G. E. Mannerheimin vastustukseen: koska Suomen armeijassa taisteli juutalaisia sotilaita, ei muitakaan Suomen juutalaisia luovutettaisi saksalaisille. Saksalaiset joutuivat hyväksymään tämän. Itse asiassa Suomessa vallitsi koko toisen maailmansodan mittakaavassa eriskummallinen tilanne: juutalaisia sotilaita taisteli saksalaisten rinnalla, ja heillä oli saksalaisten voimatta puuttua asiaan jopa kenttäsynagoga. Tasavallan presidenttinä C. G. E. Mannerheim otti osaa Helsingin synagogassa 6. joulukuuta 1944 sodissa kaatuneiden juutalaisten kunniaksi järjestettyyn muistotilaisuuteen. Suomen juutalaisten keskusliitto julkaisi 1944 muistion juutalaisten tilanteesta sodan aikana: siinä todettiin että ”Suomen juutalaisten vapauksia ja oikeuksia ei millään tavoin loukattu” sodan aikana.


title: Suomen juutalaiset

text: Vuodesta 1938 lähtien Suomeen alkoi tulla varsinkin natsi-Saksasta juutalaisia pakolaisia. Heitä tuli kaikkiaan 500, joista 350 jatkoi Suomesta johonkin muuhun maahan.


title: Suomen juutalaiset

text: Suomen valtiollinen poliisi luovutti 6. marraskuuta 1942 Gestapolle kahdeksan juutalaispakolaista, joista seitsemän menehtyi keskitysleirillä. Kaikkiaan 150 itävaltalaista juutalaispakolaista oleskeli koko sodan ajan Hauholla ja Lammilla. Erityisesti heitä oli Porraskoski-Järventaustan pienessä kylässä. He olivat tulleet Itävallasta Suomeen sen jälkeen, kun Itävalta liitettiin Saksaan vuonna 1938.


title: Suomen juutalaiset

text: Tampereen juutalainen seurakunta perustettiin vuonna 1946. Vuonna 1947 Valpon poliisipäällikkö Arno Anthoni asetettiin syytteeseen Turun hovioikeudessa osallisuudestaan juutalaispakolaisten luovuttamiseen Gestapolle. Viipurin juutalainen seurakunta lopetti toimintansa. Helsingin juutalaiseen seurakuntaan muutti 158 Viipurin juutalaisen seurakunnan jäsentä, minkä jälkeen Helsingin juutalaisessa seurakunnassa oli 1 300 jäsentä. Israelin itsenäisyyssotaan osallistui 29 suomenjuutalaista.


title: Suomen juutalaiset

text: Helsingin juutalaisen hautausmaan kappeli vihittiin käyttöön Hietaniemessä vuonna 1953. Pääministeri David Ben-Gurion vieraili ensimmäisenä Israelin valtionpäämiehenä Suomessa vuonna 1962, ja tällöin hän vieraili myös Helsingin juutalaisessa seurakunnassa. Noin 23 nuorta suomenjuutalaista miestä ja naista värväytyi vapaaehtoiseksi kuuden päivän sotaan. Helsingin juutalaisen seurakunnan keskuksessa paljastettiin vuonna 1970 kuvanveistäjä Harry Kivijärven ja taidemaalari Sam Vannin suunnittelema holokaustin muistomerkki. Israelin pääministeri Golda Meir vieraili Helsingin juutalaisessa seurakunnassa vuonna 1971.


title: Suomen juutalaiset

text: Ben Zyskowicz valittiin kokoomuksen ehdokaslistalta ensimmäisenä suomenjuutalaisena eduskuntaan vuonna 1979.


title: Suomen juutalaiset

text: Vuonna 1981 lakkautettiin Tampereen juutalainen seurakunta. 1980-luvun puolivälissä Suomessa asui noin 1 150 juutalaista, joista 834 pääkaupunkiseudulla. Israelin puolustusministeri Jitzhak Rabin vieraili Helsingin juutalaisessa seurakunnassa vuonna 1986. Helsingin Jugendsalissa järjestettiin laaja juutalaisuudesta ja Suomen juutalaisista kertova näyttely, jonka kävijämääräksi ilmoitettiin 32 000. Yhdysvaltain ulkoministeri George P. Shultz vieraili Helsingin juutalaisessa seurakunnassa vuonna 1988. Suomen juutalaiset solmivat jälleen suhteet Viron juutalaisiin vuonna 1989.


title: Suomen juutalaiset

text: 1990-luvulta lähtien Suomeen on muuttanut juutalaisia entisen Neuvostoliiton alueelta. Myös israelilaisten maahanmuutto on lisääntynyt, ja seurakuntien jäsenmäärä on kääntynyt nousuun. Vuonna 2000 Helsingin Tähtitorninmäelle paljastettiin Nils Haukelundin ja Rafael Wardin suunnittelema kahdeksan luovutetun juutalaispakolaisten muistomerkki. Jiddišin kieli liitettiin Euroopan unionin alaisen Suomen historiallisten vähemmistökielten yhdistykseen FIBLUL:iin.


title: Suomen juutalaiset

text: Suomessa antisemitismi ei ole saanut Helsingin juutalaisen seurakunnan mukaan merkittävää jalansijaa. Vuonna 2013 "Magneettimedia"-lehti tuomittiin antisemitismiä sisältävistä kirjoituksista sakkoihin. Turun juutalaisiin kohdistuva, ilkivaltana ja vihaviesteinä ilmenevä antisemitismi on seurakunnan mukaan useimmiten lähtöisin äärivasemmistosta. Vielä 1990-luvulla antisemitismistä vastasivat skinheadit.


title: Suomen juutalaiset

text: Aikajana juutalaisten historiasta Suomessa


title: Pöytätanssit

text: Pöytätanssit ovat seurantaloperinnettä Pohjanmaalla. Pöytätansseja on järjestetty muun muassa nuorisoseurantaloilla. Pöytätanssit ovat suljettuja tilaisuuksia, joiden lipunmyynnillä seuran jäsenille pyritään keräämään rahaa yleensä johonkin yhteiseen hyvään, esimerkiksi seurantalon yllättävään remonttiin tai nuorten jääkiekkokaukaloon.


title: Pöytätanssit

text: Pöytätansseissa on yleensä elävää musiikkia ja lipun hintaan kuuluu myös kahvi tai pieni suolapala. 'Pöytätanssi'-nimitys ei tule pöydillä tanssimisesta, vaan siitä että yleensä jokaisessa pöydässä seisoo tansseihin tulleen seurueen eväspullo tai pulloja. Perinteeseen kuuluu myös että tuttavalle tarjotaan omasta pullosta.


title: Pöytätanssit

text: Alkoholitarjoilua ei talon puolesta ole, joskin tanssien ajan seuroilla on yleensä vapaaehtoistyöntekijöiden voimin jonkinlainen kioski tai puffetti avoinna. Koska pöytätanssit ovat perinteisesti olleet suljettuja tilaisuuksia yhdistyksen jäsenten kesken, niihin ei ole tarvittu huvilupaa.


title: Leningradin juttu

text: Leningradin juttu tai tapaus oli sarja oikeudenkäyntejä 1940-luvun lopulla ja 1950-luvun alussa, jossa lukuisia merkittäviä kommunistipuolueen jäseniä mm. Nikolai Voznesenskia ja Aleksei Kuznetsovia syytettiin maanpetoksesta ja kiinnostuksesta muodostaa neuvostovastainen järjestö Leningradissa .


title: Leningradin juttu

text: Tammikuussa 1949 Pjotr Popkov, Aleksei Kuznetsov ja Nikolai Voznesenski järjestivät Leningradin kauppamessut voimistaakseen sodanjälkeistä taloutta ja tuottamalla elintarvikkeita Leningradin asukkaille. Stalin tuli epäluuloiseksi kilpailijoidensa noususta, ja Stalinin lakimiehet ja poliitikot järjestivät sarjan syytöksiä tuhotakseen heidät.


title: Leningradin juttu

text: Neuvostoliiton virallinen propaganda hyökkäsi Leningradin kauppamessuja kohtaan hyvin valmisteluilla hyökkäyksillä., väärillä todisteilla Moskovan valtiobudjetin käytöstä liiketoiminnan kehittämisessä Leningradissa. Vaikkakin budjetti ja talousmessut olivat normaalit ja lailliset, sillä oli Neuvostoliiton Valtion suunnittelu- ja hallintokomitean Gosplanin täysi hyväksyntä, Stalin päätti toimillaan turvata oman ankaran ja hajottavan diktatuurin, joka ei sallinut yhtään taloudellista ja poliittista kilpailua.


title: Leningradin juttu

text:
Lopputuloksena oli, että vuonna 1950 Nikolai Voznesenski, Mikhail Rodionov, Aleksei Kuznetsov, Pjotr Popkov, Jakov Kapustin ja Pjotr Lazutin tuomittiin kuolemaan, väärillä syytöksillä Neuvostovaltion budjetin kavaltamisesta "sopimattomaan liiketoimintaan" Leningradissa, joka oli yhtä kuin Neuvostovastainen maanpetos. Heidät teloitettiin nopeasti ampumalla heitä aseella päähän, joka oli Stalinin kommunistihallituksen asettama kuolemantuomio Neuvostoliitossa.
Yli 2000 Leningradin merkittävintä henkilöä poistettiin johtavista asemistaan. Joukossa oli tiedemiehiä, kirjailijoita ja opettajia, jotka joutuivat karkotetuksi, vangituiksi ja Gulagin työleireille. Heidän joukossa oli muun muassa Nikolai Punin.


title: Leningradin juttu

text: Neuvostojohtajat korvattiin kaikissa kommunistipuolueen ja hallinnon johtotehtävissä Stalinille uskollisilla kommunisteilla.


title: Leningradin juttu

text: On arveltu, että Stalin pelkäsi joutuvansa kilpailemaan vallasta häntä nuorempien ja kansan keskuudessa suosittujen johtajien kanssa, jotka olivat kunnostautuneet sankareina kaupungin saarrossa. Stalin suhtautui myös epäluuloisesti vanhoihin leningradilaisiin tovereihin, jotka olivat osallistuneet vallankumoukseen, kansalaissotaan, Zinovjevin teloitukseen ja oikeisto-oppositioon .


title: Leningradin juttu

text: Kaikki syytetyt ja teloitetut rehabilitoitiin myöhemmin Neuvostoliitossa Hruštšovin aikana.


title: Parland

text: Parland () on venäläinen aatelissuku, joka on vaikuttanut Venäjän, Suomen ja Liettuan kulttuurielämässä. John Parland (alkuaan "McFarlaine") saapui Venäjälle Skotlannista ja toimi Venäjän keisarin, Paavali I:n englannin kielen opettajana. Hän omaksui Venäjän alamaisuuden ja sai aatelisarvon Aleksanteri I:ltä. Venäläisyydestään huolimatta suku säilytti yhteydet Englantiin, muun muassa avioliittojen kautta. John Parland nuorempi oli naimisissa rautamiljonääri William Crawshayn tyttären Annetten kanssa. Heidän tyttärensä Elizabeth Isabel Emily Parland taas nai englantilaisen kommodorin Frederick Cleave Parland Loder-Symondsin. Myös Oscar Parland luonnehti itseään englantilaiseksi, huolimatta suomensaksalaisesta syntyperästään.


title: Varkauden pääkirkko

text: Varkauden pääkirkko on Suomen evankelis-luterilaisen kirkon Kuopion hiippakuntaan kuuluvan Varkauden seurakunnan kirkko Varkaudessa. Kirkon suunnittelija on Martti Paalanen. Kirkko valmistui syksyllä 1939.


title: Varkauden pääkirkko

text: Koruttoman yksinkertainen kellotapuli on 35 metriä korkea. Kirkkolaiva on 17 metriä korkea, 45 metriä pitkä ja kohti kuoria porrasmaisesti kapeneva. Katto muodostuu seitsemästä poikkiholvista. Saarnastuoli on valettu betonista ja koristettu T. J. Korven puuveistoksin. Istumapaikkoja on 1 100.


title: Varkauden pääkirkko

text: Kirkon yhteydessä olevaan seurakuntasaliin mahtuu 130 henkilöä. Sali voidaan myös jakaa kolmeen pienempään tilaan, jotka on nimetty seurakunnan entisten kirkkoherrojen mukaan: Kustaan sali (Kustaa Sarsan mukaan), Auliksen sali (Aulis Savolaisen mukaan) ja Heikin sali (Heikki Mertasen mukaan).


title: Varkauden pääkirkko

text: Merkittävä taideteos on professori Lennart Segerstrålen vuosina 1953–1954 maalaama alttarifresko nimeltä "Tulkoon Sinun valtakuntasi". Sen pinta-ala on 240 neliömetriä ja sitä pidetään Pohjoismaiden suurimpana alttarifreskona.


title: Varkauden pääkirkko

text: Kirkon pääsisäänkäyntien luona eteisessä on lisäksi arkkitehti Paalasen suunnittelema ja Y. Forsströmin valmistama kahdeksankulmainen lasimaalaus "Emmauksen tiellä".


title: Yrjö Kohonen

text: Yrjö Mikael Kohonen (28. tammikuuta 1910 Impilahti – 11. joulukuuta 1967 Helsinki) oli suomalainen pastori ja kirjailija.


title: Bernhard Schmidt

text: Bernhard Voldemar Schmidt (30. maaliskuuta 1879 Naissaari, Viro – 1. joulukuuta 1935 Hampuri, Saksa) oli virolainen optikko, joka tunnetaan erityisesti kehittämästään Schmidtkamerasta.


title: Bernhard Schmidt

text: Schmidtin isä oli saksalainen ja äiti ruotsalainen. Schmidt toimi eri tehtävissä, kuten valokuvaajana ja lennättimen hoitajana, kunnes aloitti Göteborgissa optiikan opinnot. Vuonna 1901 hän siirtyi opiskelemaan Jenan lähistölle Mittweidaan. Vähän myöhemmin hän perusti oman optiikan työpajan. Schmidtin valmistama korkeatasoinen optiikka sai tunnustusta. Tehdessään 15-vuotiaana kokeita ruudilla hän menetti oikean kätensä, joka jouduttiin amputoimaan. Hän työskenteli silti mieluiten yksin ja valmisti peilejä hämmästyttävän nopeasti. Hampurin observatorion johtaja Schorr sai kuitenkin Schmidtin suostutelluksi muuttamaan 1926 observatorioon. Siellä Schmidt kehitti tunnetuimman keksintönsä Schmidtkameran, jonka teorian hän esitti 1931 lehdessä Zentralzeitung für Optik. Muuten hän julkaisi tuloksiaan äärimmäisen niukasti.


title: Jia Zhanbo

text: Jia Zhanbo (s. 15. maaliskuuta 1974 He Nan) on kiinalainen kivääriampuja ja olympiavoittaja.


title: Jia Zhanbo

text: Jia Zhanbo voitti Ateenassa 2004 olympiakultaa 50 m pienoiskiväärin kolmen asennon kilpailuissa tuloksella 1264.5 (1171+93.5). Hän päihitti toiseksi tulleen yhdysvaltalaisen Michael Antin 1.4.


title: Gaius Flavius Fimbria

text: Gaius Flavius Fimbria (k. 84 eaa.) oli roomalainen sotilas. Hän oli Mariuksen ja Cinnan kannattaja.


title: Gaius Flavius Fimbria

text: Fimbria lähetettiin Vähään-Aasiaan Valerius Flaccuksen legaattina ensimmäisen Mithridateen sodan aikana. Fimbria kapinoi kuitenkin Flaccusta vastaan ja sai sotilaat puolelleen. Fimbria otti itse Flaccuksen joukot komentoonsa ja antoi murhata Flacuuksen. Fimbria ryösteli Vähää-Aasiaa, kukisti Mithridateen taistelussa ja oli lähellä saada hänet vangiksi. Roomalaisten laivastoa komentanut Sullan alainen Lucullus päästi kuitenkin Mithridateen pakenemaan meriteitse. Vuonna 85 eaa. Sulla lähestyi Fimbrian joukkoja oman armeijansa kanssa. Fimbria teki itsemurhan.


title: Kaupangerin sauvakirkko

text: Kaupangerin sauvakirkko sijaitsee Kaupangerin kaupungissa Sognin ja Fjordanen läänissä Norjassa. Kirkko on ilmeisesti rakennettu vuoden 1180 tienoilla ja se on entistetty 1600-luvun asuunsa.


title: Käärmekorennot

text: Käärmekorennot ("Raphidioptera") on hyönteisiin kuuluva lahko, joka luettiin aikaisemmin kuuluvaksi verkkosiipisiin. Ne ovat saaneet nimensä pitkästä, käärmemäisestä kaulasta, joka auttaa saaliin havaitsemisessa ja sen pyydystämisessä. Lahko on lajimäärältään pieni ja siihen arvellaan kuuluvan maailmanlaajuisesti vain reilu parisataa lajia.


title: Käärmekorennot

text: Lahko on kehittynyt jurakaudella ja ollut runsas liitukaudella ja noilla aikakausilla syntyneitä fossiileja tunnetaan ympäri maapalloa. Fossiiliaineistossa käärmekorennot ovat lähes aina tallentuneet sedimentteihin. Meripihkasta fossiileja tunnetaan erittäin vähän. Toisaalta meripihkaan säilyneitä yksilöitä tunnetaan useimmista liitu- ja tertiäärikaudella syntyneistä meripihkaesiintymistä ja näiden joukossa on myös fossiloituneita toukkia. Kaikkiaan esihistoriallisia lajeja on voituu kuvata yli sata.


title: Käärmekorennot

text: Lahko on sittemmin hävinnyt Maapallon lämpimiltä alueilta ja lajeja tavataan enää pohjoisen pallonpuoliskon lauhkeilla ja viileillä alueilla.


title: Käärmekorennot

text: Kaikki käärmekorennot ovat hoikkia, siivekkäitä hyönteisiä, joilla on huomattavalla tavalla pidentynyt keskiruumis. Tuntosarvet ovat pitkät. Eläimen ruumis on kiiltävä ja sen väri vaihtelee ruskeasta mustaan. Siivet ovat kirkkaat ja niissä on tiheä siipisuonitus. Etu- ja takasiivet ovat samankokoiset ja levossa korento pitää siipiään harjakattomaisesti takaruumiin päällä. Siiven etureunassa on nähtävissä värillinen täplä, "pterostigma", jonka alueella on tarkan lajinmäärityksen kannalta olennaisia tuntomerkkejä. Suuosat ovat purevat. Heimon "Raphidiidae" käärmekorennolla on päälaella pistesilmät, jotka auttavat niitä saalistuksessa. Eläin saalistaakin lähinnä näköaistinsa avulla. Maailmalla käärmekorentojen enimmäispituus on 3cm ja siipiväli 5cm, mutta suomalaiset lajit ovat tätä pienempiä.


title: Käärmekorennot

text: Aikuinen käärmekorento on kehno lentäjä, eikä mielellään ylitä ruohikkoja tai muita avoimia paikkoja. Aikuiset yksilöt viettävätkin yleensä aikansa vain siinä puussa tai pensaassa, jonka ympäristössä ne ovat toukkinakin eläneet. Elinympäristössään käärmekorennot suosivat hyvin voimakkaasti havupuita. Toukka on yöaktiivinen ja saalistaa puiden kaarnalla tai maanpinnalla, karikkeen joukossa.


title: Käärmekorennot

text: Käärmekorennot ovat petoja sekä toukkana että aikuisena. Korento on aktiivinen valoisaan aikaan, liikkuu paljolti kävellen ja saalistaa pehmeäruumiisia hyönteisiä kuten kirvoja ja muiden hyönteisten toukkia sekä hämähäkkejä. Korennoilla on sahaleuat joiden sisäsyrjässä on teräviä piikkejä. Korennon hyökätessä piikit tunkeutuvat saaliiseen ja silpovat sen toisinaan jopa kahtia. Korento kävelee puussa tai maassa pää korkealle ojennettuna. Kirvan tai muun saaliin havaittuaan se hiipii lähelle ja iskee äkisti saalista. Käärmekorennon kehitys munasta aikuiseksi kestää 1–3 vuotta.


title: Käärmekorennot

text: Muodonvaihdos on täydellinen. Käärmekorennot talvehtivat toukkina.


title: Käärmekorennot

text: Suomessa käärmekorentoja on tavattu kolme lajia, jotka kaikki ovat vuoden 2010 kansallisen uhanalaisarvioinnin mukaan elinvoimaisia.


title: Käärmekorennot

text: Systemaattisessa järjestyksessä lajit ovatNämä kaikki kuuluvat käärmekorentojen heimoon (Raphidiidae) ja ovat lennossa alkukesällä. Lisäksi Suomen lähialueilla on paikoin tavattu outakäärmekorentojen heimoon (Inocellidae) kuuluvaa outakäärmekorentoa ("Inocellia crassicornis").


title: Käärmekorennot

text: Sanoma Magazines: Hirviökortit


title: Humalat

text: Humalat ("Humulus") on hamppukasveihin kuuluva kasvisuku.


title: Humalat

text: Humaliin kuuluu kolme lajia:


title: Manfred Kurzer

text: Manfred Kurzer (s. 10. tammikuuta 1970 Berliini) on saksalainen ampuja, maailmanmestari ja olympiavoittaja.


title: Manfred Kurzer

text: Kurzer voitti Ateenassa 2004 olympikultaa 10 m olympiakiväärillä tuloksella 682,4 (590 + 92,4). Lisäksi hän on voittanut kaksi henkilökohtaista MM-kultaa 10 m liikkuvassamaalissa Moskovassa 1990 ja Milanossa 1994, sekä joukkuemestaruuden samassa lajissa Lahdessa 2002. Lisäksi hänellä on useita himmeämpiä MM-mitaleja.


title: Kansainvälinen järjestö

text: Kansainvälinen järjestö tarkoittaa järjestöä, joka muodostuu monista erimaalaisista jäsenistä. Usein termillä viitataan valtioiden hallitusten välisiin organisaatioihin ("intergovernmental organisation", IGO), mutta jäseninä voivat toimia myös erimaalaiset yksilöt, jolloin puhutaan kansalaisjärjestöistä ("non-governmental organisation", NGO).


title: Kansainvälinen järjestö

text: Järjestöjen tavoitteet voivat olla moninaiset. Kansainvälisten valtioidenvälisten järjestöjen tavoitteena voi olla jäsenmaiden välinen yhteistyö ja niiden etujen ajaminen. Kuitenkin esimerkiksi YK pyrkii työskentelemään kaikkien kansojen hyvinvoinnin edistämiseksi. NGO:t pyrkivät usein muokkaamaan yleistä mielipidettä tai ajamaan jäsentensä asiaa.


title: Christopher Priest

text: Christopher Priest (s. 1943) on englantilainen kirjailija. Hän on julkaissut kymmenkunta romaania, kolme novellikokoelmaa sekä muita kirjoja, kuten elämäkertoja ja lasten tietokirjoja. Priest on voittanut World Fantasy Awardin ja James Tait Black Memorial -palkinnon, ollut neljä kertaa Hugo-ehdokkaana, ja vuonna 2001 hän sai Prix Utopia -palkinnon elämäntyöstään fantastisen kirjallisuuden parissa. Priestiltä on suomennettu romaanit "Fuuga synkälle saarelle" (1972) ja "Käänteismaailma" (1974). Elokuva "The Prestige" perustuu hänen samannimiseen romaaniinsa.


title: Christopher Priest

text: Priestin myöhemmän, usein kypsemmäksi sanotun vaiheen romaanit ovat tyyliltään hillittyjä, ja ne vaativat tarkkaa lukemista. Ensimmäinen tämän tyylinen teos on "A Dream of Wessex" (1977). Romaanit "The Affirmation" (1981) ja "The Glamour" (1984) ovat kirjallisesti kunnianhimoisia teoksia, jotka eivät ole enää selvästi tieteiskirjallisuutta. Niitä on luonnehdittu sisäänpäin kääntyneiksi teoksiksi, joissa pohditaan kirjailijuutta ja kirjoittamista.'


title: K. N. Rauhala

text: Kalle Nikodemus (K. N.) Rauhala (sukunimi vuoteen 1906 Fredman () oli suomalainen kirjailija, toimittaja ja osuustoimintamies. Hän käytti myös nimimerkkejä "Ilmari Kankari", "Johannes Karma", "Nikodemus" ja "Kaarlo Raula".


title: K. N. Rauhala

text: Seppä Kaarle Fredmanin ja Frederika Karamäen perheeseen Juokslahden Nuorlahden Perälän torpassa syntynyt Rauhala jäi orvoksi ollessaan kouluiässä. Lähistöllä asunut Rintalan pariskunta otti hänet kasvattilapsekseen. Rauhala kävi kansakoulun Juokslahdella ja pääsi ylioppilaaksi Jyväskylän lyseosta. Hän opiskeli Helsingin yliopistossa, valmistuen filosofian kandidaatiksi 1915 ja suorittaen sitten sekä kotimaisen että kansainvälisen osuustoimintakurssin. Jo ylioppilasaikanaa Rauhala otti osaa kansan sivistyspyrkimuksiin. Pellervo-seuran kirjallisena sihteerinä hän toimi 1916-1917, tasavaltalaisen keskusjärjestön sihteerinä 1918-1919, edistyspuolueen kirjallisena sihteerinä vuodesta 1921 ja samaan aikaan osuusliike Elannon valistusasioiden hoitajana.


title: K. N. Rauhala

text: Rauhala oli toimittajana Helsingin Sanomissa sekä päätoimittajana Ylioppilaslehdessä ja Maaseudun Tulevaisuudessa. Hän oli 15 vuotta "Elanto"-lehden päätoimittajana ja samaan aikaan myös eduskunnan pankkivaltuuskunnan sihteerinä. Rauhala kirjoitti käsikirjoituksen elokuvaan Herra Elanto (1930) yhdessä Erkki Karun kanssa.


title: K. N. Rauhala

text: Rauhalan puoliso vuodesta 1914 oli Hilda Isännäinen.


title: Alexandre Lippmann

text: Alexandre Lippmann (11. kesäkuuta 1881 – 23. helmikuuta 1960) oli ranskalainen miekkailija, joka kilpaili kalvalla.


title: Alexandre Lippmann

text: Lippmann voitti Lontoon olympialaisista 1908 kultaa joukkuekilpailusta ja hopeaa henkilökohtaisesta kilpailusta. Antwerpenistä 1920 hän sai pronssia joukkuekilpailusta ja hopeaa henkilökohtaisesta. Hän voitti vielä Pariisista 1924 kultaa joukkuekisasta.


title: Michael Anti

text: Michael Anti (s. 2. elokuuta 1964 Orange) on yhdysvaltalainen kivääriampuja.


title: Michael Anti

text: Michael Anti saavutti olympialaisissa Ateenassa 2004 50 m pienoiskiväärin kolmen asennon kilpailussa hopeaa tuloksella 1263,1 (1165+98,1). Hän ampui parhaimman finaalituloksen ja jäi vain 1,4 pisteen päähän voittaneesta Jia Zhanbosta, mutta pronssia saavuttanut Christian Planer eroa oli vain vaivaiset 0,3 pistettä.


title: Michael Anti

text: Anti on saavuttanut myös kaksi joukkuehopeaa ja joukkuepronssia. Ensimmäinen tuli Caracaksesta 1982 50 m pienoiskiväärin polvia asennon pronssia. Kaksi hopeaa tuli Lahdesta 2002 50 m pienoiskiväärin 3 asentoisesta ja 300 m kiväärin 3 asentpoisesta.


title: Ebrahim Javadi

text: Ebrahim Javadi (persiaksi ابراهیم جوادی) (s. 28. kesäkuuta 1943 Qazvin) on iranilainen entinen vapaapainija.


title: Ebrahim Javadi

text: Javadi voitti 48 kilon sarjan olympiapronssia Münchenistä 1972. Maailmanmestaruuden hän on voittanut kolme kertaa 48 kilon sarjassa ja kerran 52 kilon sarjassa. Aasianmestaruus-kisoista Javadi on voittanut kerran kultaa 48 ja 52 kilon sarjassa.


title: Times Roman

text: Times Roman on kirjasintyyppi, jota käytti ensimmäisenä brittiläinen sanomalehti "The Times" vuonna 1932. Kirjasimen suunnitteli Stanley Morison yhdessä Starling Burgessin ja Victor Lardentin kanssa. Kirjasin suunniteltiin sen jälkeen, kun Morison oli kirjoittanut artikkelin, jossa hän kritisoi "The Timesiä" huonosti painetuksi ja väitti, että sen käyttämä kirjasin olisi ajastaan jäljessä. Fontin suunnittelua valvoi Morison ja sen piirsi Lardent, joka normaalisti kuvitti "Timesin" mainoksia. Morison käytti kirjasimensa pohjana plantin-nimistä fonttia, mutta teki siitä mahdollisimman yksinkertaisen ja selkeän. Kun lehden vanhaa kirjasinta kutsuttiin "Times Old Romaniksi", uusi sai nimen "Times New Roman".


title: Times Roman

text: Uusi kirjasin esiintyi ensimmäisen kerran 10. maaliskuuta 1932. Vuosi tämän jälkeen kirjasinta alettiin myydä erilaisille kustantamoille. Se yleistyi nopeasti, ja vaikka "The Times" itse ei sitä enää käytäkään, se on edelleen yksi yleisimmistä kirjasimista. Se on myös yksi kaikkien aikojen tunnetuimmista ja käytetyimmistä fonteista.


title: Times Roman

text: Times Roman on niin sanottu pääteviivallinen eli serif-kirjasin. Muita pääteviivaisia kirjasimia ovat muun muassa Courier ja Utopia.


title: Pål Hembre

text: Pål Hembre (s. 20. huhtikuuta 1963 Molde) on norjalainen pistooliampuja ja maailmanmestari.


title: Pål Hembre

text: Pål Hembre voitti Milanossa 1994 maailmanmestaruuden 25 metrin isopistoolissa tuloksella 588. Barcelonassa 1998 hän saavutti henkilökohtaista hopeaa 25 metrin isopistoolissa ja 25 metrin vakiopistoolissa, sekä joukkuehopeaa 25 metrin isopistoolissa. Hembre oli mukana vielä Lahdessa 2002 voittamassa joukkuehopeaa 25 metrin isopistoolissa ja henkilökohtaista pronssia Münchenissä 2010.


title: Utahin bolidi 1972

text: Utahin bolidi 1972 oli päivällä kirkkaana näkynyt jättimäinen tähdenlento eli bolidi, jonka aiheuttanut pienehkö taivaankappale kimposi ilmakehästä 57 km:n korkeudesta 10. elokuuta 1972 kello 20.29 UTC. Kappale kimposi ilmakehästä, koska se saapui niin loivassa kulmassa. Ilmiö muistuttaa leipäkiven kimpoamista veden pinnasta. Tutkijoiden mukaan tämän suuren bolidin aiheutti hyvin viistosti ilmakehään saapunut 2–10 m:n läpimittainen meteoroidi, joka aiheutti noin 2 km:n läpimittaisen valoilmiön. Meteoroidi liikkui ilmakehässä 100 sekuntia nopeudella 800 m/s, jolloin sen on laskettu menettäneen massastaan 1/3–1/2 ilmakehän kitkan aiheuttaman kuumenemisen takia. Kappale kävi 57 km:n korkeudessa.


title: Utahin bolidi 1972

text: Jos kappale olisi iskeytynyt Maahan jyrkemmässä kulmassa, se olisi todennäköisesti menettänyt kaiken liike-energiansa ylemmässä ilmakehässä ja räjähtänyt kappaleiksi.


title: Paul Halas

text: Paul Halas (s. 1949 Woking, Iso-Britannia) on englantilainen sarjakuvataiteilija. Opiskeluaikoinaan hän opiskeli lontoolaisessa elokuva-alan koulussa nimeltä "London International Film School" vuosina 1969–1971. Vuodesta 1978 lähtien hän on kuitenkin käsikirjoittanut sarjakuva-tarinoita tanskalaiselle Egmont-yhtiölle. Hänen käsikirjoittamansa sarjakuvat ovat olleet pääosin Aku Ankka-tarinoita, vaikka hän onkin käsikirjoittanut myös monia Mikki Hiiri -tarinoita. Paul Halasin käsikirjoittamia Aku Ankka-tarinoita ovat esimerkiksi seuraavat tarinat:


title: Uwe Potteck

text: Uwe Potteck (s. 1. toukokuuta 1955) on saksalainen pistooliampuja, maailmanmestari ja olympiavoittaja.


title: Uwe Potteck

text: Uwe Potteck voitti Montrealissa 1976 olympiakultaa 50 m pistoolilla. Hän voitti myös 10 m ilmapistoolilla maailmanestaruuden Sarajevossa 1991. Lisäksi Potteckillä on useita himmeämpiä MM-mitaleita.


title: Tamsyn Manou

text: Tamsyn Manou (o.s. Lewis, s. 20. heinäkuuta 1978 Melbourne, Australia) on australialainen yleisurheilija, jonka päämatkoja ovat 400 ja 800 metrin juoksu.


title: Tamsyn Manou

text: Lewis voitti vuonna 1994 Australian alle 20-vuotiaiden mestaruuden 400 metrillä ja sijoittui samana vuonna matkan kuudenneksi nuorten MM-kisoissa ajalla 53,51. Seuraavana vuonna hän uusi Australian alle 20-vuotiaiden mestaruutensa 400 metrillä, mutta karsiutui vuonna 1996 nuorten MM-kisoissa matkan välierissä. Hän oli samoissa kisoissa mukana Australian viestijoukkueissa, jotka sijoittuivat 4 × 100 metrin viestijuoksussa kuudenneksi ja 4 × 400 metrin viestijuoksussa kolmanneksi. Kaksi vuotta myöhemmin hän voitti Australian-mestaruuden ja Kansainyhteisön kisojen karsinnan 800 metrillä, juoksi Kansainyhteisön kisoissa matkan kuudenneksi ajalla 2.01,71 ja oli mukana samoissa kisoissa kultaa voittaneessa pitkän viestin joukkueessa. Kauden lopussa yleisurheilun maailmancupissa Lewis oli 800 metrillä kahdeksas ja mukana 4 × 400 metrin viestijoukkueessa, joka sijoittui kuudenneksi.


title: Tamsyn Manou

text: Lewis voitti vuonna 1999 Australian-mestaruuden 800 metrillä. Hän karsiutui Maebashin sisäratojen MM-kisoissa matkan välierissä, mutta oli mukana voittamassa MM-hopeaa viestissä. Saman vuoden Sevillan MM-kisoissa hän karsiutui 800 metrin sekä 4 × 400 metrin viestin alkuerissä. Seuraavana vuonna hän voitti 800 metrillä maansa mestaruuden ja olympiakarsinnan. Sydneyn olympialaisissa Lewis oli mukana viestijoukkueessa, joka sijoittui 4 × 400 metrin viestissä viidenneksi. 800 metrin henkilökohtaisessa kilpailussa hän karsiutui välierissä ajalla 1.59,33. Hän karsiutui myös Lissabonin sisäratojen MM-kisoissa 2001 800 metrin välierissä, mutta voitti samana vuonna Australian mestaruuden 800 metrillä. Edmontonin MM-kisoissa hän karsiutui 800 metrin välierissä.


title: Tamsyn Manou

text: Lewis voitti vuonna 2002 maansa mestaruuden 800 metrillä. Saman vuoden Kansainyhteisön kisoissa hän oli voittamassa kultaa 4 × 400 metrin viestissä sekä sijoittui 800 metrillä viidenneksi. Kauden lopussa hän oli yleisurheilun maailmancupissa 800 metrillä seitsemäs ja pitkässä viestissä seitsemäs. Lewis voitti vuonna 2003 Australian-mestaruuden 800 metrillä, mutta karsiutui Pariisin MM-kisoissa matkan välierissä. Ateenan olympialaisissa hän karsiutui 800 metrin alkuerissä. Hän voitti vuonna 2005 maansa mestaruuden 800 metrillä ja oli seuraavana vuonna Melbournen Kansainyhteisön kisoissa mukana voittamassa 4 × 400 metrin viestikultaa. Hän karsiutui samoissa kisoissa 400 metrin välierissä ajalla 52,88. Seuraavana vuonna hän voitti Australian-mestaruuden sekä 400 että 800 metrillä, mutta karsiutui Osakan MM-kisoissa 800 metrin alkuerissä.


title: Tamsyn Manou

text: Lewis voitti Valencian sisäratojen MM-kisoissa 2008 MM-kultaa 800 metrillä. Pekingin olympialaisissa hän karsiutui 400 metrillä alkuerissä ja 800 metrillä välierissä. Samana vuonna hän voitti maansa mestaruuden sekä 400 että 800 metrillä .


title: Tamsyn Manou

text: Manou on naimisissa australialaisen kriketinpelaajan Graham Manoun kanssa.


title: Bernardo Tobar

text: Bernardo Tobar (s. 5. tammikuuta 1951) on kolumbialainen ampuja ja maailmanmestari.


title: Bernardo Tobar

text: Bernardo Tobar voitti maailmanmestaruuden 10 m ilmapistoolilla Moskovassa 1990 tuloksella 682,6 (581+101,6). Toiseksi tullut Istvan Agh jäi 1,3 pisteen päähän ja kolmas Boris Kokorev 1,7 pisteen päähän.


title: Sergej Moya

text: Sergej Moya (s. 1988) on saksalainen näyttelijä. Hän on esiintynyt muun muassa elokuvassa "Keller – Teenage Wasteland" (2005), josta hän voitti parhaan nuoren miespääosan Undine-palkinnon.


title: Sergej Moya

text: Moya aloitti uransa varhaisessa teini-iässään 2000-luvun alussa.


title: Giovanni Battaglin

text: Giovanni Battaglin (s. 22. heinäkuuta 1951) on italialainen maantiepyöräilijä, joka voitti vuonna 1981 sekä Italian että Espanjan ympäriajot. Hän oli lisäksi Baskimaan ympäriajon voittaja 1979.


title: Giovanni Battaglin

text: Ennen vuoden 1981 voittoaan Battaglin oli jo vuonna 1980 sijoittunut Italiassa kolmanneksi.


title: Giovanni Battaglin

text: Battaglin saavutti etappivoittoja myös muissa merkittävissä ajoissa, kuten Katalonian ja Ranskan ympäriajoissa. Ranskan ympäriajossa hän sai jopa "Maillot à pois"'n vuonna 1979.


title: Rise and Fall, Rage and Grace

text: Rise and Fall, Rage and Grace on The Offspringin kahdeksas albumi, joka julkaistiin 17. kesäkuuta ja Suomessa 18. kesäkuuta 2008. Albumin tuottajana toimii Bob Rock. Albumin ensimmäinen single on "Hammerhead" ja sen radiosoitto alkoi toukokuun alussa. Yhtye julkaisi kappaleen ladattavaksi omilta internet-sivuiltaan. Levyn ensimmäinen kappale, "Half-truism" kuultiin ensimmäisen kerran Australian Soundwave-festivaaleilla helmikuussa 2008. Albumin rumpalina toimii Josh Freese, vaikkakin keikoilla rumpuja soittaa Pete Parada.


title: Rise and Fall, Rage and Grace

text: Yhtye julkaisi albumin vapaasti kuunneltavaksi imeem-internetsivustolla 9. kesäkuuta 2008. Albumi ylsi Suomen virallisen listan sijalle 12.


title: Eric Stuart

text: Eric Stuart (s. 18. lokakuuta 1967 Brooklyn, New York) on yhdysvaltalainen laulaja, lauluntekijä ja ääninäyttelijä.


title: Eric Stuart

text: Stuart kasvoi Brooklynissä ja kiinnostui musiikista ala-asteella musiikin opettajansa Mike Fogartyn myötä. Stuart ja neljä hänen luokkalaistaan innostuivat opettajansa tyylistä opettaa musiikkia rockin kautta, jonka myötä he kutsuivat opettajaansa opettamaan viisikkoa soittamaan klassista rokkia. Stuart ja hänen luokkalaisensa perustivat yhtyeen 14-vuotiaina, jonka myötä yhtye sai ensimmäisen keikan muutaman kuukauden kuluttua perustamisesta Clark Street Stationilla, Brooklynissä. Se oli samalla Clark Street baarin ensimmäinen kerta palkatessaan alaikäisiä esiintymään sisätiloissa.


title: Eric Stuart

text: Kahdeksannella luokalla Stuart oppi soittamaan kitaraa ja kaksi vuotta myöhemmin hän alkoi kirjoittaa ja nauhoittaa tekemiään lauluja. Ennen valmistumistaan high schoolista Stuart oli nauhoittanut jo yli 40 alkuperäistä laulua.


title: Eric Stuart

text: High Schoolin jälkeen hän työskenteli New Yorkissa elokuvien ja mainosten tuotannon apulaisena, sekä soitti paikallisissa ravintoloissa ja teattereissa, kuten Westbeth Theater, Mercury Lounge, The Bitter End ja Don Hills. Vuonna 1994 Stuart palkittiin Billboard Songwriting -palkinnolla kappaleesta "You Can't Hide The Shame". Vuotta myöhemmin kesällä 1995 hänet valittiin esiintymään soolona Chicagoon Jones Beachiin ja The Garden State Arts Centeriin. Samana vuonna Stuart perusti oman yhtyeen The Eric Stuart Band. Vuotta myöhemmin hänet palkittiin toistamiseen Billboard Songwriting -palkinnolla tällä kertaa kappaleesta "Rough Rider". Samalla Stuart julkaisi ensimmäisen albuminsa Curiosity. Vuonna 1997 ollessaan kiertueella Ringo Starrin yhtyeen kanssa Peter Frampton huomasi Stuartin esityksen ja ryhtyi myöhemmin tuottamaan Stuartin ensimmäistä omalla nimellä varustettua EP:tä Eric Stuart, joka julkaistiin vuonna 1998. Samana vuonna Stuart palkittiin sanoittamastaan kappaleesta "Corner Booth Chronicles" John Lennon Songwriting -palkinnon.


title: Eric Stuart

text: Vuodesta 1999 lähtien Stuart on tehnyt kiertueita pitkin Yhdysvaltoja muun muassa yhdessä Peter Framptonin kanssa vuosina 1999 ja 2000. Kesän 2001 kiertueen jälkeen Stuartin yhtye allekirjoitti RevUp Records levy-yhtiön kanssa sopimuksen vuonna 2002 ja maaliskuussa 2003 yhtye julkaisi albumin Bombshellshocked, jonka Stuart tuotti itse. 2007 hän julkaisi uuden 15 kappaletta käsittävän albumin In The County Of Kings.


title: Eric Stuart

text: Yhtyeensä perustamisen jälkeen vuonna 1995 Stuart päätyi vuotta myöhemmin tekemään ensimmäisen ääniroolinsa dubattuaan Gourry Gabrieviä animesarjassa Slayers. Se oli samalla hänen ensimmäinen merkittävä äänirooli. Samana vuonna hän oli äänenä Gall Force: Eternal Story OVAssa, jonka jälkeen Stuart on tehnyt pelkästään dubbausrooleja animesarjoihin ja elokuviin. Vuonna 1998 Stuart tuli varsinaisesti tunnetuksi ääninäyttelijänä, kun suureen suosioon noussut Pokémon esitettiin ensi kerran Yhdysvalloissa, jossa hän toimi Brockin ja Jamesin ääninä, sekä useiden sivuhahmojen. Stuart tunnetaan myös Seto Kaiban ääniroolista vuosien 2001–2006 aikana Yu-Gi-Oh! Duel Monstersista. Ääninäyttelemisen ohella Stuart on toiminut myös ääniohjaajana muun muassa Yu-Gi-Oh! Duel Monstersissa, Yu-Gi-Oh! GX:ssä ja :ssa.


title: Torbjörn Lundquist

text: Torbjörn Iwan Lundquist (30. syyskuuta 1920 Tukholma, Ruotsi – 1. heinäkuuta 2000 Grillby, Enköping, Ruotsi) oli ruotsalainen säveltäjä.


title: Torbjörn Lundquist

text: Lundquist opiskeli säveltämistä Dag Wirenin johdolla, orkesterinjohtoa Otmar Suitnerin johdolla sekä musikologiaa Uppsalan yliopistossa.


title: Torbjörn Lundquist

text: Lundquistin ensimmäinen sinfonia esitettiin Tukholmassa 1956. Hän toimi 1949–1956 Drottningholmin linnateatterin taiteellisena johtajana ja kapellimestarina. Tämän lisäksi hän toimi vierailevana kapellimestarina eri orkestereissa Ruotsissa ja Euroopassa. Täysiaikaiseksi säveltäjäksi hän siirtyi vuonna 1970.


title: Torbjörn Lundquist

text: Lundquistin tuotanto kattaa yhdeksän sinfoniaa, ja hänen juurensa olivat syvällä sinfonisessa traditiossa. Perinteisemmän sävellystyön lisäksi hän sävelsi 1950- ja 1960-luvuilla paljon elokuva- ja teatterimusiikkia, jonka myötä hän sai laajempaa yleisöä töilleen. Hän teki musiikin lähes 30 elokuvaan yhteistyössä muun muassa Alf Sjöbergin, Arne Mattssonin, Kjell Greden ja Gunnar Hellströmin kanssa.


title: Torbjörn Lundquist

text: Lundquistin läpimurtona suurten orkesteriteosten osalta pidetään hänen kolmatta "Sinfonia dolorosaansa" 1976. Monet teokset heijastelevat hänen rakkauttaan luontoon, kuten "Sinfonia Ecologica", "Sarek" ja "Humanity".


title: Torbjörn Lundquist

text: Lundquist oli myös merkittävässä osassa harmonikkamusiikin kehittymisessä konserttimusiikiksi Pohjoismaissa. 1960-luvun puolenvälin jälkeen hän teki paljon yhteistyötä tanskalaisen Mogens Ellegaardin kanssa kirjoittaen eri tasoisille melodiabassoharmonikansoittajille soveltuvaa taidemusiikkia. Tämä oli suureksi tueksi melodiabassoharmonikan opetuksen kehittämisessä.


title: Torbjörn Lundquist

text: Muita teoksia ovat muun muassa:


title: Torbjörn Lundquist

text: Hänen tuotannostaan on tehty lukuisia levytyksiä.


title: Torbjörn Lundquist

text: Ensimmäisestä avioliitostaan Maud Lagergrenin kanssa Lundquistilla oli kaksi poikaa ja tytär. Hän solmi toisen avioliiton Marianne Lagergrenin kanssa.


title: Puoliavoin linja

text: Puoliavoin linja on shakkitermi, jolla tarkoitetaan laudalla olevaa linjaa (a-h) jolla on vain toisen pelaajan sotilas.


title: Avoin linja (shakki)

text: Avoin linja on shakissa linja, jolla ei ole kummankaan pelaajan sotilaita. Avoimen linjan hallinta kannattaa yleensä hoitaa torneilla ja kuningattarella, jolloin niillä voi helposti hyökätä vastustajan puolelle.


title: Barbourula kalimantanensis

text: Barbourula kalimantanensis on "Bombinatoridae"-heimoon kuuluva sammakkolaji, jolla ei ole keuhkoja. Se on ainoa sammakkolaji, jolla ei ole havaittu keuhkoja, mutta täysin keuhkottomia eläinlajeja on havaittu muutamia muitakin. Muiden sammakkolajien tiedetään hengittävän osaksi ihon lävitse, mutta "B. kalimantanensis" on kehittynyt hengittämään täysin ihonsa lävitse. "B. kalimantanensis" elää kylmässä ja nopeasti virtaavassa vedessä. Lajin keuhkottomuuden on mahdollistanut sen hidas aineenvaihdunta, ihon suuri pinta-ala ja virtaavan kylmän veden korkea happipitoisuus.


title: Barbourula kalimantanensis

text: Lajin ensihavainnot lajista kirjasi indonesialainen eläintieteilijä Djoko Iskandar vuonna 1978. Myöhemmin lajin yksilöitä on tavattu vain muutamia kertoja. Current Biology -lehti ilmoitti vuonna 2008 uusista löydöistä. Lajia esiintyy Borneon saaren Indonesialle kuuluvalla puolella.


title: Australian avoin tennisturnaus 1973

text: Australian avoimet järjestettiin vuonna 1973 Australiassa Melbourne Parkissa.


title: Australian avoin tennisturnaus 1973

text: Miesten kaksinpelin voittajaksi selviytyi John Newcombe, joka voitti finaalissa Onny Parunin 6–3, 6–7, 7–5, 6–1.


title: Australian avoin tennisturnaus 1973

text: Naisten kaksinpelin voitti Margaret Court, joka voitti finaalissa Evonne Goolagongin 6–4, 7–5.


title: Johann Christoph Friedrich GutsMuths

text: Johann Christoph Friedrich GutsMuths (1759–1839) oli saksalainen nykyaikaisen voimistelun luoja. Hän opetti koulussa maantietoa ja voimistelua, ja kirjoitti voimistelunopetuksen hyödyistä ja menetelmistä useita kirjoja, jotka levittivät hänen ajatuksensa laajalle.


title: William Perehudoff

text: William Perehudoff O.C. (21. huhtikuuta 1918 Saskatchewan, Kanada – 26. helmikuuta 2013) oli kanadalainen taidemaalari. Hän syntyi ja kasvoi Saskatchewanissa.


title: William Perehudoff

text: Perehudoff työsti abstrakteja maalauksia vuosikymmenten ajan. Vuonna 1999 hänet valittiin Kanadan ritarikunnan jäseneksi ansioistaan taiteen alalla.


title: William Perehudoff

text: Perehudoffista tehtiin Reginan yliopiston kunniatohtori vuonna 2003. Hän oli naimisissa kollegansa Dorothy Knowlesin kanssa.


title: Ajastin

text: Ajastin on kellolaite, -ohjelma tai muu mekanismi, jonka avulla tietyn toiminnan tai tapahtuman käynnistymis- ja päättymisaikoja voidaan säädellä. Ajastin eroaa aikaa näyttävästä kellosta siinä, että sen pääasiallinen tarkoitus ei ole näyttää aikaa vaan välittää tieto määräajan saavuttamisesta tai aiheuttaa jokin tapahtuma tietyllä hetkellä tai tietyn ajan kuluttua.


title: Ajastin

text: Toteutukseltaan ajastin voi olla mekaaninen, sähkömekaaninen, kemiallinen, elektroninen tai ohjelmallinen.


title: Ajastin

text: Tyypillinen mekaaninen ajastin on esimerkiksi keittokello eli munakello. Sytytyslanka on kemiallinen ajastin. Kemiallinen ajastin voi perustua myös esimerkiksi happoon, joka tietyn ajan kuluessa syövyttää ajastettavaa laitetta lukitsevan varmistimen. Ohjelmallinen ajastin on looginen rakenne, joka viivyttää ohjelman etenemistä, kunnes haluttu määrä toistoja on suoritettu tai muu jatkoehto täyttyy.


title: Ajastin

text:
Perinteisiin ajastinpiireihin 8253 (PC:ssä) ja 8254 (AT:ssa) kellotuloihin on kytketty kiteestä vakio 1,193180 MHz taajuus. Taajuus on 1/4 alkuperäisen IBM PC:n kellotaajuudesta. Ajastin 0 on kytketty IRQ0-linjaan. Se aiheuttaa tavallisesti kellokeskeytyksen 18,2 kertaa sekunnissa. Ajastimen 0 Gate on kytketty pysyvästi ykköseksi. Nämä piirit ovat käteviä ajastimia omien keskeytysrutiinien ajastamiseen. Niitä voi käyttää myös tarkkaan ajanmittaukseen.
Yleisesti käytetty analoginen ajastinpiiri on "555". Sen avulla voidan toteuttaa yksinkertaisia ajastimia, joiden toiminta-aika riippuu piiriin liitettyjen kondensaattorien ja vastusten arvoista.


title: Matti Nurminen (näyttelijä)

text: Matti Nurminen (30. heinäkuuta 1942 Lempäälä) on suomalainen näyttelijä. Hämeenlinnan kaupunginteatterissa pitkän uran tehnyt Nurminen on näytellyt myös muun muassa "Tuntemattoman sotilaan" vuoden 1985 filmatisoinnissa sekä komediasarjassa "Turvetta ja timantteja". Hänelle on myönnetty useita palkintoja ja tunnustuksia, kuten Vapaussodan Sininen Risti vuonna 2000.


title: Matti Nurminen (näyttelijä)

text: Nurminen syntyi jatkosodan toisena kesänä metsäteknikko Eino Nurmisen ja Anna Nurmisen (omaa sukua Svenström) perheeseen. Hän avioitui näyttelijä Arja Nurmisen (omaa sukua Ala-Nikkilä) kanssa vuonna 1965. Pariskunnalla on kaksi tytärtä, Helena Lehkonen (s. 1967) ja Annukka Lahtinen (s. 1971).


title: Matti Nurminen (näyttelijä)

text: Nurminen opiskeli Suomen Teatterikoulussa 1963–1966, minkä jälkeen hän työskenteli Radioteatterissa vuosina 1967–1969. Jyväskylän kaupunginteatterissa Nurminen aloitti vuonna 1969 ja siirtyi sieltä Vaasan kaupunginteatteriin 1974. Vuodesta 1975 lähtien hän on työskennellyt Hämeenlinnan kaupunginteatterin riveissä. Nurmisen näyttämötaiteellisiin töihin kuuluu muun muassa Cesar "Fanny ja Cesar" -trilogiassa, George näytelmässä "Kuka pelkää Virginia Woolfia" sekä vaarin osa näytelmässä "Äidin ruoho on parasta".


title: Matti Nurminen (näyttelijä)

text: Elokuvan ja television puolella Nurminen on näytellyt usein hyvässä sosioekonomisessa asemassa olevia henkilöitä, niin sanottuja yhteiskunnan tukipylväitä. Hän on tehnyt yhteistyötä muun muassa Rauni Mollbergin kanssa. Valkokangasuransa hän aloitti vuonna 1972 sivuosalla Teuvo Tulion camp-klassikossa "Sensuela". Mollbergin "Tuntemattomassa sotilaassa" vuonna 1985 hän tulkitsi majuri Sarastien osan. Arto Halosen farssissa "Onnellinen hääpäivä" vuonna 1993 Nurmisella oli Kaukon osa. Yle TV2:n "Maalaiskomedia"-sarjan neljännessä tuotantokaudessa "Turvetta ja timantteja" hänellä oli keskeinen rooli Armas Hakkaraisena.


title: Matti Nurminen (näyttelijä)

text: Eläkkeelle jäätyään Nurminen on ollut edelleen kiireinen useiden ohjaustöiden sekä näyttelijäntyön takia. Hän on ohjannut useita harrastaja-kesäteatteriproduktioita sekä on näytellyt useana kesänä itsekin kesäteattereissa (Pyynikin kesäteatteri sekä Oulun kesäteatteri). Hämeenlinnan kaupunginteatterissa Nurminen oli pääosassa (2009–2010) "Viulunsoittaja katolla" -näytelmässä laulaen ja tanssien Tevje-maitokuskin roolin.


title: Matti Nurminen (näyttelijä)

text: Nurminen on tuottanut omia produktioita puolisonsa Arja Nurmisen kanssa; näihin lukeutuvat esimerkiksi "Satuvartit" ja "Kosketuksia". Nurminen harrastaa muun muassa taikatemppuja ja simulaattorilentoa.


title: Compact Muon Solenoid

text: Compact Muon Solenoid eli CMS on toinen Large Hadron Colliderin kahdesta yleiskäyttöisestä hiukkasilmaisimesta. Ilmaisin sijaitsee 100 metrin syvyyteen kaivetussa luolassa Cessyn kunnan alueella Ranskassa. Ilmaisin on lieriön muotoinen, pituudeltaan 21 m, halkaisijaltaan 15 m, korkeudeltaan 15 m ja se painaa noin 12 500 tonnia.Erilaisia hiukkasia havaitsevat ilmaisinkomponentit on asennettu CMS:n kerroksittain. Hiukkasten törmäykset tapahtuvat ilmaisimen keskellä.


title: Compact Muon Solenoid

text: Pii-ilmaisin () on lähinnä CMS:n keskustaa oleva ilmaisin. Sen avulla voidaan havaita varaukselliset hiukkaset ja mitata niiden liike-energiat.


title: Compact Muon Solenoid

text: Elektromagneettinen kalorimetri () koostuu noin 80 000 PbWO -kristallista. Sillä havaitaan elektronit ja fotonit. Ne voidaan erottaa toisistaan pii-ilmaisimen antamien tietojen perusteella.


title: Compact Muon Solenoid

text: Hadronikalorimetri () havaitsee hadronit, kuten protonit ja neutronit.


title: Compact Muon Solenoid

text: Useimpien hiukkasilmaisimien tapaan CMS:sä on solenoidimagneetti. Sen avulla hiukkasten liikeratoja voidaan taivuttaa.


title: Compact Muon Solenoid

text: Myoni-ilmaisimet () ovat CMS:n uloimmat ja suurimmat osat.


title: NASBA

text: NASBA eli "Nucleic Acid Sequence Based Amplification" on molekyylibiologinen tapa suurentaa RNA-sekvenssejä. Menetelmä kehitettiin vuonna 1991.


title: Robert Redmond

text: Robert Spencer Redmond (10. syyskuuta 1919 – 12. maaliskuuta 2006) oli brittiläinen konservatiivipuolueen poliitikko.


title: Robert Redmond

text: Redmond istui Yhdistyneen kuningaskunnan parlamentin jäsenenä englantilaisesta Bolton Westin vaalipiiristä vuosina 1970–1974. Edeltäjänä oli Työväenpuolueen Gordon Oakes ja seuraajana niin ikään Työväenpuolueen Ann Taylor.


title: Hallstein Bøgseth

text: Hallstein Bøgseth (s. 8. kesäkuuta 1954) on norjalainen entinen yhdistetyn hiihtäjä.


title: Hallstein Bøgseth

text: Bøgseth voitti joukkuekilpailun maailmanmestaruuden Rovaniemellä 1984. Hopeaa hän voitti joukkuekisasta Oslossa 1982, Seefeldissä 1985 ja Obersdorfissa 1987. Parhaimmillaan hän sijoittui henkilökohtaisessa kilpailussa sijalle kahdeksan normaalikilpailussa Seefeldissä 1985. Hän oli mukana myös kaksissa olympialaisissa (Sarajevo 1984, Calgary 1988).


title: Hallstein Bøgseth

text: Maailmancupissa Bøgseth voitti yhden osakilpailun ja sijoittui neljä kertaa palkintokorokkeelle. Kokonaiskilpailussa hän sijoittui neljänneksi kausina 1984–1985 ja 1985–1986.


title: David Sumberg

text: David Anthony Gerald Sumberg (s. 2. kesäkuuta 1941) on brittiläinen konservatiivipuolueen poliitikko. Hän on varsinaiselta ammatiltaan asianajaja.


title: David Sumberg

text: Sumberg istui Yhdistyneen kuningaskunnan parlamentin jäsenenä englantilaisesta Bury Southin vaalipiiristä vuosina 1983–1997. Häntä seurasi Työväenpuolueen Ivan Lewis.


title: David Sumberg

text: Sumberg istui myös Manchesterin kaupunginvaltuustossa. Hän oli vuosina 1999–2009 Euroopan parlamentin jäsenenä ja kuului Euroopan parlamentin konservatiiviryhmään.


title: PGE Heliport

text: PGE Heliport on yksityinen helikopteriasema noin viisi kilometriä Salemista, Oregonissa Yhdysvalloissa.


title: Unto Haapa-aho

text: Unto Johannes "Unski" Haapa-aho (s. 21. heinäkuuta 1932 Tornio) on suomalainen jazzmuusikko, säveltäjä, sovittaja ja pelimanni. Hänen pääinstrumenttinsa ovat klarinetti ja tenorisaksofoni, mutta hän osaa soittaa myös baritoni- ja sopraanosaksofoneja, bassoklarinettia, huilua sekä viulua. Hän on esiintynyt myös useissa Uuno Turhapuro -elokuvissa. Unto-Haapa-aholla on ollut myös omia tanssimusiikkiyhtyeitä, joissa on soittanut suuri määrä tunnettuja suomalaisia sen ajan muusikoita, muun muassa Seppo Sädevuo, hanuri ja koskettimet, Pertti "Pertsa" Kilpeläinen, rummut ja laulu, Eskil Mansikka, hanuri ja piano, Aaro "Arska" Kurkela, hanuri jne.


title: Unto Haapa-aho

text:
Haapa-ahon yhtye kiersi Suomen tanssipaikkoja 1970-luvulta aina 1980-luvun lopulle asti pääasiassa viikonloppuisin.
Ammattitaitoinen yhtye toimi usein myös tunnettujen laulusolistien taustayhtyeenä.
Ehkä pisimmän ajanjakson samassa kokoonpanossa Haapa-ahon tanssiyhtye toimi vuosina 1975- n. 1985, jolloin yhtye koostui seuraavista "soimanneista": Unto Haapa-aho, tenorisaksofoni ja klarinetti, Esko Kahila, hanuri, Tuomo Juurinen, basso ja laulu sekä Unton nuorin poika Esko Haapa-aho, rummut.


title: Unto Haapa-aho

text: Unto Haapa-aho on myös tunnettu sessiomuusikko ja hän on soittanut muun muassa Wigwamin ja Pepe Willbergin levyillä ja hän on tehnyt sovituksia Seppo Hanskille. Hänellä on ollut myös oma pelimanniyhtye. 1997 Haapa-aho sai Classic Jazz -festivaaleilla Classic Jazz Ry:n myöntämän Armstrong -palkinnon, joka myönnetään ansioituneelle klassisen jazzin soittajalle. Valtion taiteilijaeläke hänelle myönnettiin 1985. Haapa-ahon poika Jouko on myös muusikko.


title: Pistoolirapu

text:
Pistoolirapu
("Alpheidae sp.") on enintään viisi senttiä pitkä katkarapu.


title: Pistoolirapu

text: Pistoolirapu saalistaa katkarapuja, taskurapuja ja pieniä kaloja. Se lähettää ääniaaltoja paukauttamalla 2-3 senttistä sakseaan. Ääniaaltojen tarkoituksena on lamauttaa saalis. Ääniaallot syntyvät pistooliravun napauttaessa saksensa yhteen, jolloin se saa veden suihkuamaan 97 kilometrin tuntinopeudella. Vesisuihku saa aikaan ilmakuplan, joka laajentuessaan aiheuttaa jopa 220 desibelin ääniaallon. Kupla kuumenee lähes auringon pintalämpötilaan asti ja tuottaa pienen valonvälähdyksen, jonka jälkeen kupla nopeasti luhistuu.


title: Pistoolirapu

text: Pistoolirapu on siis maailman äänekkäin eläin, mutta ääni on niin nopea että se kuulostaa ihmiskorvin sormien napsautukselta.


title: Pistoolirapu

text: Tokko voi elää samassa kolossa kuin pistoolirapu. Rapu on lähes sokea, joten tokko toimii sen "henkivartijana", se suojaa sitä suurilta pedoilta. Tokko saa vastapalveluksi suojapaikan.


title: Gwyneth Dunwoody

text: Gwyneth Patricia Dunwoody (o.s. Phillips, 12. joulukuuta 1930 – 17. huhtikuuta 2008) oli brittiläinen Labour-puolueen poliitikko. Hän oli Yhdistyneen kuningaskunnan parlamentin jäsen vuosina 1966–1970 ja jälleen vuodesta 1974 aina kuolemaansa saakka.


title: Gwyneth Dunwoody

text: Dunwoodyn vaalipiireinä olivat Exeter (1966–1970), Crewe (1974–1983) ja Crewe and Nantwich (1983–2008).


title: Gwyneth Dunwoody

text: Dunwoody toimi Euroopan parlamentin jäsenenä vuosina 1975–1979, jolloin edustajat valittiin vielä kansallisesta parlamentista.


title: Gwyneth Dunwoody

text: Hän kuului Labour Friends of Israeliin, ja toimi myös järjestön puheenjohtajana. Hän tuli huomattavasta poliitikkosuvusta ja oli naimisissa poliitikko John Dunwoodyn kanssa, kunnes tämä kuoli vuonna 2006.


title: Gwyneth Dunwoody

text: Gwyneth Dunwoody kuoli sydänleikkauksen jälkeen 77-vuotiaana.


title: Joanna Pettet

text: Joanna Pettet (o.s. Joanna Jane Salmon; s. 16. marraskuuta 1942 Lontoo) on brittiläinen näyttelijä, joka tunnetaan ehkä parhaiten elokuvista "Casino Royale" (1967), jossa hän näytteli Mata Bondia, ja "The Best House in London" (1969).


title: Heräämisiä

text: Heräämisiä ("Awakenings") on yhdysvaltalainen vuonna 1990 ensi-iltansa saanut elokuva, joka perustuu Oliver Sacksin samannimiseen romaaniin. Elokuvan on ohjannut Penny Marshall, ja pääosissa nähdään mm. Robert De Niro, Robin Williams sekä Julie Kavner.


title: Heräämisiä

text: On vuosi 1969. Tri Malcolm Sayer (Robin Williams) on työlleen omistautunut ja välittävä lääkäri eräässä bronxilaisessa sairaalassa New Yorkissa. Hän on työskennellyt tiiviisti erityisten, katatoniseen tilaan vajonneiden potilaiden kanssa, jotka selvisivät vuosien 1917–1928 aikana riehuneesta Von Economon taudista. Sayers huomaa, että potilaiden katatonisen tilan voi läpäistä tietynlaisilla virikkeillä. Eräät potilaat muun muassa nappaavat heitä kohti heitetyn pallon, tunnistavat tutun musiikin ja tuntevat ihmiskosketuksen, mikä tarjoaa sairaalan henkilökunnalle vilauksen potilaiden salaiseen maailmaan. Leonard Lowe-nimiseen potilaaseen (Robert De Niro) on kuitenkin hankalaa saada kontaktia näilläkään keinoilla, mutta Sayer tajuaa pian Leonardin pystyvän kommunikoivan hänelle Ouija-laudan avulla.


title: Heräämisiä

text: Sayer osallistuu yhtenä päivänä eräässä konferenssissa luennolle, joka käsittelee L-Dopa-nimistä lääkettä ja sen Parkinsonin taudista kärsivillä ihmisillä aikaansaamia vaikutuksia. Sayer alkaa uskoa, että lääke voisi osoittautua hyödylliseksi myös hänen omien potilaidensa kohdalla. Sayer tekee kokeilun Leonard Lowella, ja seuraukset ovat ällistyttävät: Leonard ”herää” katatonisesta tilastaan täysin. Tämän seurauksena Sayer pyytää rahoitusta, jotta kaikki katatoniset potilaat voisivat saada L-Dopaa ja ”herätä” takaisin todellisuuteen.


title: Heräämisiä

text: Sillä välin Leonard sopeutuu uuteen elämäänsä ja alkaa tuntea vetoa Paulaan (Penelope Ann Miller), erään toisen potilaan tyttäreen. Leonard ja Paula alkavat viettää aikaa yhdessä aina, kun Paula tulee sairaalaan tapaamaan isäänsä. Leonard alkaa myös vastustaa sairaalan asettamia rajoituksia, sillä hän haluaisi itselleen vapauden mennä ja tulla oman tahtonsa mukaan. Hän aloittaa myös pienen kapinan riidellessään tapauksestaan yhä uudestaan ja uudestaan Sayerin ja sairaalan johdon kanssa. Sayer huomaa Leonardin tulevan yhä vauhkommaksi kamppaillessaan sairaalan johtoa ja henkilökuntaa vastaan päästäkseen "vapaaksi”. Lisäksi Leonardin kasvojen ja muun kehon lihasten useat nykäykset ilmaisevat, että Leonardilla on vaikeuksia hallita niitä.


title: Heräämisiä

text: Sayer ja sairaalan henkilökunta riemuitsevat yhä L-Dopan aikaansaamista tuloksista, mutta pian he saavat huomata lääkkeen olevan vain väliaikainen apukeino. Ensimmäisenä ”heränneenä” Leonard on elävä esimerkki siitä, että ”herääminen” on lopulta vain väliaikaista. Hänen nykäyksensä käyvät yhä silmiinpistävämmiksi, ja hän alkaa myös laahustaa kävellessään. Muut potilaat joutuvat seuraamaan Leonardin tilan heikkenemistä sivusta tietäen, että pian heillekin käy samoin. Leonard alkaa pian kärsiä koko kehoa ravistavista krampeista, ja hän kykenee liikkumaan enää vain hädin tuskin. Leonard kestää kivun kuitenkin hyvin ja pyytää Sayeria kuvaamaan häntä toivoen, että hänestä voisi joskus olla hyötyä myöhempien tutkimuksien ja muiden kohtalotovereidensa kannalta. Leonard tietää varsin hyvin, mitä hänelle on tapahtumassa, joten hän päättää lounastaa Paulan kanssa vielä viimeisen kerran. Lounaalla Leonard kertoo Paulalle, ettei hän voi tavata tätä enää. Leonard ja tri Sayer tekevät sovinnon, minkä jälkeen Leonard vajoaa pian takaisin katatoniseen tilaansa. Myös muut potilaat saavat kauhukseen kohdata saman kohtalon, kun heistä jokainen vajoaa lopulta takaisin katatoniseen tilaansa huolimatta siitä, että heidän L-Dopa-annoksiaan nostetaan jatkuvasti suuremmiksi.


title: Heräämisiä

text: Sayer kertoo sairaalan rahoittajille, että vaikka tämä ”herääminen” ei ollutkaan kestävä, tapahtui myös eräs toinen herääminen: se, että ihminen oppii arvostamaan ja elämään omaa elämäänsä. Elokuva päättyy Sayerin seistessä jälleen katatonisessa tilassa olevan Leonardin takana ouija-laudan äärellä. Sayerin kädet ovat Leonardin käsillä, jotka ovat puolestaan lepäävät laudan osoittimella. Sayer toteaa: ”Aloitetaanpa.”


title: Heräämisiä

text: "Video-oppaassa" vuodelta 1994 Harri Närhi luonnehti "Heräämisiä" ajatuksia herättäväksi draamaksi ja antoi sille neljä tähteä viidestä, mikä vastaa sanallista arviota ”erinomainen”.


title: Cobra Starship

text: Cobra Starship oli New Yorkista kotoisin oleva rock-yhtye, joka perustettiin vuonna 2006.


title: Cobra Starship

text: Alun perin yhtye oli Midtownin laulajan Gabe Saportan sivuprojekti. Cobra Starshipin saama menestys oli kuitenkin niin suuri, että Gabe päätti unohtaa Midtownin ja panostaa täysillä Cobra Starshipiin.


title: Cobra Starship

text: Gabe Saportan mukaan hän sai itse "Cobralta" käskyn, jonka mukaan hänen tehtävänsä maan päällä oli opettaa ihmisiä ottamaan rennommin.


title: Cobra Starship

text: Yhtyeen alkuperäiskokoonpanoon kuuluivat Gaben lisäksi Maja Ivarsson (The Sounds), William Beckett (The Academy Is…) sekä Travis McCoy (Gym Class Heroes). Tällä kokoonpanolla yhtye tosin esiintyy ainoastaan "Bring It (Snakes on a Plane)" -kappaleella, joka on Cobra Starshipin ensimmäinen single (2006). Kappale sai innoituksensa samannimisestä elokuvasta, jonka soundtrackille kappale lopulta päätyi. Vaikka superyhtyeeksi kutsutun kokoonpanon tie oli lyhyt, yhteistyö henkilöiden välillä ei kuitenkaan loppunut. Travis McCoy vierailee Cobra Starshipin toisella pitkäsoitolla "¡Viva La Cobra!" (2007) kappaleella "Kiss My Sass".


title: Cobra Starship

text: Koska Majalla, Travisilla ja Williamilla oli omat projektinsa jäi Gaben tehtäväksi hankkia Cobra Starshipille uudet jäsenet, joilla riittäisi aikaa yhtyeelle. Paikkansa yhtyeestä löysivät Ryland Blackinton (kitara), Elisa Schwartz (koskettimet), Nate Novarro (rummut) sekä Alex Suarez (basso). Elisan tapa työskennellä ei kuitenkaan sopinut yhtyeen muiden jäsenten kanssa yhteen ja hänet heitettiin ulos. Elisan tilalle valittiin Victoria Asher (2007).


title: Cobra Starship

text: Yhtye teki levytyssopimuksen Pete Wentzin omistaman Decaydance levy-yhtiön kanssa (2006). Ensimmäinen pitkäsoitto "While the City Sleeps, We Rule the Streets" ilmestyi 10. lokakuuta 2006. Yhtye tuntui kuitenkin jäävän pelkästään superyhtyeen jäsenten fanien tietoisuuteen, kunnes toinen levy ilmestyi levykauppojen hyllyille seuraavana vuonna. Fall Out Boy -yhtyeen laulajana tunnetun Patrick Stumpin tuottama "¡Viva La Cobra!" -albumi ilmestyi 23. lokakuuta 2007.


title: Cobra Starship

text: Keväällä 2008 yhtyeellä on edessä ensimmäinen kiertue pääesiintyjänä. Syksyllä 2008 Cobra Starship suuntasi Australiaan lämmittelemään Panic at the Discon maailmankiertuetta.


title: Tha Doggfather

text: Tha Doggfather on rap-artisti Snoop Doggy Doggin toinen sooloalbumi. Albumi ilmestyi 12. marraskuuta 1996, ja sen julkaisi Death Row Records. Snoop Doggy Dogg omisti tämän albumin ystävälleen Tupac Shakurille, joka ammuttiin kuoliaaksi syksyllä 1996. Albumia myytiin avausviikolla 478 971 kappaletta, ja se debytoi Billboard 200 -listalla sijalla yksi. Albumia on myyty 3 miljoonaa kappaletta maailmanlaajuisesti.


title: Suvi-illan maraton

text: Suvi-illan maraton on Helsinki City Marathonin jälkeen Suomen toiseksi suurin maratonin sisältävä juoksutapahtuma. Tapahtuman vuosittainen kokonaisosallistujamäärä on tasoittunut noin 3500 osallistujaan, joista maratonille ilmoittautuneita noin kymmenesosa.


title: Suvi-illan maraton

text: Suvi-ilta on perinteisesti järjestetty viikko ennen juhannusta. Kilpailun järjestäjä on Forssan Salama.


title: Suvi-illan maraton

text: Juoksulajeja on kolme: täysimittainen maraton, puolimaraton ja kymppi. Rullaluistelijoille oli vuoteen 2012 asti tarjolla 40 ja 20 km kilpailut, sauvoilla tai ilman. 2013 rullaluistelun tilalle tuli pyöräily kahden matkan muodossa, 35 km ja 95 km. Yleisen kilpasarjan lisäksi kilpailut on jaettu ikäluokkiin 40-vuotiaista ylöspäin aina viiden vuoden välein. Lisäksi lapsille ja varhaisnuorille (5–13 vuotiaille) on tarjolla oma 3 km juoksu.


title: Suvi-illan maraton

text: Kaikkien lajien startti- ja maalipaikka on Forssan urheilukentän läheisyydessä. Juoksijat suuntaavat kohti Tammelaa, ja pyöräilijät suuntaavat pohjoiseen, Koijärven kylän suuntaan.


title: Bruce Sterling

text: Bruce Sterling (s. 1954) on teksasilaissyntyinen kirjailija ja professori. Kotikaupungissaan Austinissa Teksasissa hän on tunnettu pihan joulukoristeista, jotka esittelevät digitaalitaidetta. Sterling on libertaristi ja yksi Electronic Frontier Foundationin perustajista.


title: Bruce Sterling

text: Sterling tunnetaan yhtenä kyberpunkin perustajista. Hän toimitti science fiction -uutiskirjettä nimeltä "Cheap Truth", salanimellä Vincent Omniaveritas. Sterlingin toimittama "Peililasit"-valikoima (1986) kokosi yhteen 1980-luvun keskeisimmät kyberpunk-novellistit. Sterlingin suomennetuista romaaneista lähinnä esi-kyberpunkkia on "Taistelija" (1980). Kaksi romaanin "Kulkuri" (1985) maailmaan sijoittuvaa tarinaa on ilmestynyt suomeksi "Tähtivaeltaja"-lehdessä.


title: Juba (tarkka-ampuja)

text: Juba () on Irakissa käytettävä Irakin vastarinnan yhden tarkka-ampujan tai -ampujaryhmän sotanimi. Internetissä julkaistiin useita videoita, joissa tarkka-ampuja tappaa yhdysvaltalaisia sotilaita, jolloin Yhdysvaltain asevoimissa alettiin kutsua tekijää Jubaksi. Kyse saattaa olla yhdestä tai useammasta henkilöstä.


title: Juba (tarkka-ampuja)

text: Tekijä on usein ampunut paketti- tai henkilöautosta Bagdadin vilkkailla kaduilla. Sekä ihmismassat että autot antavat hyvän suojan. Tekijä ampuu vain yhden laukauksen, jolloin hän ei ilmianna olinpaikkansa. Ainoastaan yhdessä videossa on ammuttu kaksi laukausta. Al-Jazeera -kanava näytti videon, jossa amerikkalaista sotilasta ammutaan kaksi kertaa valojuova-ammuksilla, jotka jättävät näkyvän valojuovan ilmaan. Monesti osuman saaneet loukkaantuvat lievästi. Useissa videossa näkyy Irakin Islamilaisen Armeijan Tunnus yläkulmassa ja soi Nashid taustalla. Usein myös videossa puhuu henkilöitä äänenmuunnetulla äänellä ja sumennetulla naamalla. Videoissa usein myös näytetään tilasto Yhdysvaltojen tappioista.


title: Juba (tarkka-ampuja)

text: Joissakin videoissa näkyy alun perin Neuvostoliiton armeijalle kehitetty tarkkuuskivääri Dragunov.


title: FC Oulun Pallo

text: FC Oulun Pallo (FC OPA) on oululainen urheiluseura, jonka edustusjoukkue pelaa Suomen futsalia kolmanneksi korkeimmalla sarjatasolla kakkosessa.


title: FC Oulun Pallo

text: Vuonna 2005 perustetun FC OPA:n nousu kohti ylempiä sarjatasoja oli nopeaa. Kaudella 2005 seura pelasi Viitosessa, josta se nousi joka vuosi sarjatasoa ylemmäs ja päätyi Kakkoseen kaudeksi 2008. Kakkosessa OPA pelasi kaudet 2008–2010 ennen paluuta Kolmoseen.


title: FC Oulun Pallo

text: Seuran kakkosjoukkue FC OPA MetroStars pelasi Pohjois-Suomen viitosessa ja nelosessa kausilla 2006-2009.


title: FC Oulun Pallo

text: FC OPA on keskittynyt vuodesta 2013 saakka futsaliin. Jalkapallo on mukana harrastetoimintana.


title: FC Oulun Pallo

text: Naisten futsaljoukkue aloitti vuonna 2017.


title: FC Oulun Pallo

text: Ikäluokan 1987 poikien siirtyessä A-junioreihin, tuli ongelmaksi sopivan joukkueen löytäminen Oulusta niille nuorille, joilla ei ollut halua tai mahdollisuuksia alkaa harjoitella tähtäimenään A-junioreiden valtakunnallinen sarja. Keskusteluissa muiden seurojen kanssa todettiin, etteivät ne katsoneet tarvitsevansa joukkuetta, joka aloittaisi pelaamisen miesten piirisarjassa. Tämän vuoksi joukkueen taustahenkilöt näkivät ainoaksi mahdollisuudeksi uuden seuran perustamisen, jotta hyvähenkinen ydinjoukko voitaisiin pitää kasassa ja ehkäistä drop out -ilmiötä.


title: FC Oulun Pallo

text: Harjoittelu aloitettiin niillä harjoitteluvuoroilla, joita muilta seuroilta sattui jäämään. Seura ilmoitettiin rohkeasti Pohjois-Suomen piirin sarjatoimintaan mukaan ja Luulajan turnaukseen, joka oli tarkoitettu juuri 1987 ja myöhemmin syntyneille pojille. Mukana oli aluksi vain kymmenisen poikaa minkä vuoksi apuja tarvittiin ja Luulajan turnaukseen saatiin vahvistuksia OsPa:n pelaajista.


title: FC Oulun Pallo

text: Tuloksena Luulajassa oli neljäs tila. Suomesta turnaukseen osallistui FC OPA:n lisäksi vain TP-47. Ruotsista oli mukana muut 14 joukkuetta, jotka olivat pääosin Ruotsin pohjoisosista. Turnauksessa paljastui jalkapallokulttuurien ero naapureiden välillä. Ruotsissa on materiaalia ja pelaajat jatkavat pelaamista ilmeisesti paljon pitempään kuin Turnauksessa todettiin, että FC OPA:lle oli tilausta joukkueena, johon voi tulla pelaamaan, vaikkei tähtäin olisi ihan huipulle tai perheellä ei ole varaa maksaa osallistumisesta valtakunnalliseen sarjatoimintaan.


title: FC Oulun Pallo

text: FC OPA on pelannut kakkosessa pelattujen vuosien jälkeen kolmosessa sijoittuen kummallakin kaudella kolmanneksi. FC OPA ei osallistunut enää kaudella 2013 Pohjois-Suomeen Kolmoseen.


title: FC Oulun Pallo

text: Seura otti uuden suunnan kun talvella 2013 se päätti luopua jalkapallon kilpailutoiminnasta ja keskittyä futsaliin. Seuran miesten joukkue on pelannut Pohjois-Suomen kakkosessa ja kaudella 2016-2017 ykkösessä. Naisten joukkue pelaa ykkösessä


title: FC Oulun Pallo

text: Jalkapallo


title: FC Oulun Pallo

text:
Futsal
Jalkapallo


title: Howdy Groskloss

text: Howard Hoffman "Howdy" Groskloss (10. huhtikuuta 1906 – 15. heinäkuuta 2006) oli yhdysvaltalainen baseballpelaaja. Hän oli Major League -tasolla Pittsburgh Piratesin oikeakätisenä toisena pesämiehenä vuosina 1930–1932.


title: Howdy Groskloss

text: Groskloss valmistui lääkäriksi ja työskenteli pitkään gynekologina. Hän kuoli Floridassa satavuotiaana.


title: Dercy Gonçalves

text: Dolores ”Dercy” Gonçalves Costa (23. kesäkuuta 1907 – 19. heinäkuuta 2008) oli brasilialainen näyttelijä ja koomikko. Hän työskenteli huomattavan pitkän uransa aikana teatterissa, elokuvissa, radiossa ja televisiossa. Vuonna 1993 hän voitti "Festival de Brasilia do Cinema Brasileiro" -tapahtuman parhaan naissivuosan Candango-palkinnon roolistaan elokuvassa "Oceano Atlantis".


title: Dercy Gonçalves

text: Gonçalves voitti myös muita palkintoja, kuten "Grande Prêmio BR do Cinema Brasileiro" -kunniapalkinnon vuonna 2005.


title: Dercy Gonçalves

text: Santa Maria Madalenassa, Rio de Janeiron osavaltiossa syntynyt Gonçalves herätti kansainvälistä huomiota poseeraamalla vielä 94-vuotiaana "Penthousen" kuviin. Niin ikään hän osallistui vanhuusiällään Rio de Janeiron karnevaaliin rintansa paljaina.


title: Joaquim Fiúza

text: Joaquim Mascarenhas de Fiúza (8. helmikuuta 1908 – 4. maaliskuuta 2010) oli portugalilainen purjehtija. Hän kilpaili kesäolympialaisissa vuosina 1936, 1948 ja 1952. Viimeksi mainitussa hän voitti Helsingissä Star-luokan pronssia.


title: Joaquim Fiúza

text: Fiúzan satavuotispäivästä uutisoitiin 2008.


title: Lolo Jones

text: Lolo Jones (syntymänimeltään Lori Jones, s. 5. elokuuta 1982 Des Moines, Iowa) on yhdysvaltalainen yleisurheilija ja rattikelkkailija. Yleisurheilussa hänen päämatkansa on 100 metrin aitajuoksu.


title: Lolo Jones

text: Jones voitti vuonna 2003 sisäratojen NCAA-mestaruuden 60 metrin aidoissa. Kolme vuotta myöhemmin hän sijoittui viidenneksi 100 metrin juoksussa ajalla 11,24 ja kuudenneksi 100 metrin aidoissa ajalla 12,76. Vuonna 2007 hän voitti Yhdysvaltain sisäratojen mestaruuden 60 metrin aitajuoksussa. Osakan MM-kisoissa 2007 hän juoksi 100 metrin aidoissa kuudenneksi ajalla 12,62. Vuonna 2008 Jones voitti jälleen kotimaansa sisäratojen mestaruuden 60 metrin aidoissa. Hän voitti samassa lajissa myös MM-kultaa Valencian sisäratojen MM-kisoissa ajalla 7,80.


title: Lolo Jones

text: Kesällä 2008 Jones voitti Yhdysvaltain olympiakarsinnan 100 metrin aitajuoksussa. Pekingin olympialaisissa hän oli lajin voittajasuosikki, mutta hän kompuroi olympiafinaalissa 9. aidalla johtoasemasta ja jäi lopulta seitsemänneksi. Kultamitalin vei joukkuekaveri Dawn Harper. Kauden päätteeksi Jones voitti .


title: Lolo Jones

text: Jones voitti kolmannen kerran peräkkäin Yhdysvaltain hallimestaruuden 60 metrin aitajuoksussa vuonna 2009. Seuraavana talvena hän voitti lajin maailmanmestaruuden Dohassa kisaennätyksellä 7,72. Kesällä 2010 hän voitti 100 metrin aitajuoksun Yhdysvaltojen-mestaruuden ja sijoittui maanosien cupissa toiseksi. Lontoon olympialaisissa 2012 hän oli neljäs ajalla 12,58.


title: Lolo Jones

text: Syksyllä 2012 Jones kokeili ensimmäisen kerran rattikelkkailua ja lokakuussa 2012 hänet valittiin Yhdysvaltain kelkkailumaajoukkueeseen. Heti kauden ensimmäisessä rattikelkkailun maailmancupin osakilpailussa hän sijoittui parinsa Jazmine Fenlatorin kanssa toiseksi kahden naisen kelkkailussa. Vuoden 2013 kelkkailun MM-kilpailuissa hän voitti kultaa joukkuekilpailussa. Hänet valittiin edustajaksi vuoden 2014 olympialaisten kahden naisen rattikelkkailuun, jossa heidän sijoituksensa oli 11.


title: Lolo Jones

text: Lolo Jones on valmistunut Louisianan osavaltionyliopistosta. Hänellä on norjalaisia, ranskalaisia sekä afrikkalaisia sukujuuria. Lolo Jones on kristitty ja tunnettu puhumaan uskostaan mm. blogeissaan. Lolo Jones on tullut tunnetuksi lahjoituksistaan ja osallistumisistaan hyväntekeväisyyteen.


title: Négritude

text: Négritude oli 1930-luvun Pariisissa syntynyt kirjallinen ja poliittinen panafrikkalainen liike, joka korosti mustan identiteetin merkitystä. Aate syntyi vastapainona ajan kolonialistisille, mustia alistaville ajatuksille, ja se kokosi yhteen mustia intellektuelleja ympäri maailmaa, etenkin ranskankielisiltä alueilta.


title: Négritude

text: Négrituden johtohahmoja olivat senegalilainen Léopold Sédar Senghor, martiniquelainen Aimé Césaire ja guyanalainen Léon-Gontran Damas. Termiä ”négritude” käytti ensimmäisenä juuri Césaire, vuonna 1935 "L’étudiant noir" -lehdessä. Myös muun muassa Jean-Paul Sartre kirjoitti négritudestä.


title: Eric Tindill

text: Eric William Thomas Tindill (18. joulukuuta 1910 – 1. elokuuta 2010) oli uusiseelantilainen urheilija, joka pelasi maajoukkuetasolla sekä rugby unionia että krikettiä.


title: Eric Tindill

text: Kriketinpelaajana Tindill pelasi Uuden-Seelannin joukkueessa viisi test matchia vuosina 1937–1947. Lyöntikeskiarvoksi tuli 9,12. Hän pelasi myös kotimaassaan Wellingtonille 69 "first-class"-ottelua lyöntikeskiarvolla 30,35.


title: Eric Tindill

text: Rugbyä Tindill pelasi Uuden-Seelannin All Blacks -joukkueessa. Hän työskenteli myöhemmin tuomarina molemmissa lajeissaan. Kuollessaan hän oli iäkkäin elossa ollut entinen test-kriketin pelaaja.


title: Jamaal Torrance

text: Jamaal Torrance (s. 20. heinäkuuta 1983) on yhdysvaltalainen 400 metrin juoksija.


title: Jamaal Torrance

text: Torrance kuului Rio de Janeiron Pan-Amerikan kisoissa 2007 Yhdysvaltain hopeajoukkueeseen 4 x 400 metrin viestijuoksussa. Hän oli Valencian sisäratojen MM-kisoissa 2008 mukana Yhdysvaltain joukkueessa, joka voitti 4 x 400 metrin viestissä MM-kultaa. Hän voitti sisäratojen Yhdysvaltain-mestaruuden 400 metrin juoksussa 2009. Hän voitti Dohan sisäratojen MM-kisoissa 2010 MM-pronssia 400 metrin henkilökohtaisessa kilpailussa ajalla 46,43, minkä lisäksi hän oli myös Yhdysvaltain 4 x 400 metrin joukkueessa voittamassa kultaa. Daegun MM-kilpailuissa 2011 hän karsiutui 400 metrin välierissä. 4 x 400 metrin viestissä hän juoksi alkuerissä Yhdysvaltain joukkueessa, joka voitti toisella kokoonpanolla lopulta maailmanmestaruuden. Istanbulin sisäratojen MM-kilpailuissa 2012 hän voitti kultaa 4 × 400 metrin viestissä juostuaan alkuerissä Yhdysvaltain joukkueessa.


title: Jamaal Torrance

text: Lähteet: IAAF, Tilastopaja


title: Retkikunta 15

text: Retkikunta 15 () oli Kansainvälisen avaruusaseman 15. miehistö.


title: Greg Nixon

text: Greg Nixon (s. 12. syyskuuta 1981) on yhdysvaltalainen 400 metrin juoksija.


title: Greg Nixon

text: Nixon kuului Rio de Janeiron Pan-Amerikan kisoissa 2007 Yhdysvaltain joukkueeseen, joka sai hopeaa 4 × 400 metrin viestijuoksussa. Hän karsiutui Valencian sisäratojen MM-kisoissa 2008 400 metrin alkuerissä ajalla 47,64. Hän oli samoissa kisoissa mukana Yhdysvaltain joukkueessa, joka voitti MM-kultaa 4 × 400 metrin viestissä.


title: Greg Nixon

text: Hän oli mukana Yhdysvaltain kultaa voittaneessa 4 × 400 metrin viestijoukkueessa myös Dohan sisäratojen MM-kisoissa 2010. Daegun MM-kilpailuissa 2011 hän karsiutui 400 metrin välierissä ja juoksi avausosuuden Yhdysvaltain 4 × 400 metrin viestijoukkueessa, joka voitti maailmanmestaruuden.


title: Navigon

text: Navigon Ag on yksi maailman suurimmista navigaattorivalmistajista. Omien laitteiden valmistuksen lisäksi Navigon tekee yhteistyötä autonvalmistajien ja tunnettujen elektroniikkavalmistajien kanssa tuottaen GPS-teknologiaan perustuvia, kuljettajaa avustavia järjestelmiä autoiluun. NAVIGON on perustettu vuonna 1991 ja se työllistää yli 400 henkilöä maailmanlaajuisesti. Sillä on toimistot Aasiassa, Euroopassa ja Pohjois-Amerikassa. Karttadatan Navigonille toimittaa sille läheinen kumppani Navteq.


title: Navigon

text: Navigonin liiketoiminta on jaettu kahtia, Mobility- ja Automotive-yksiköihin. Alalla Navigon tunnetaan parhaiten Mobility-yksikössä kehitetystä Mobile Navigator-ohjelmistosta. Ohjelmistoa käytetään autonavigointilaitteiden lisäksi myös PDA-laitteissa ja matkapuhelimissa. Matkapuhelimissa Navigon tekee yhteistyötä muun muassa Samsungin kanssa, ohjelmisto on käännetty Symbian- ja Windows Mobile-alustoille. Navigaattorivalmistajista yhteistyötä on tehty ainakin Sonyn ja Panasonicin kanssa, joiden autonavigointilaitteissa on käytetty Mobile Navigator-ohjelmistoa. Vuodesta 2007 Navigon on tehnyt myös laitevalmistusta, tuoden markkinoille autonavigointilaitteita omalla merkillään.


title: Navigon

text: Automotive-yksikössä Navigon tekee yhteistyötä autovalmistajien, kuten Seatin, BMW:n ja Continentalin kanssa kehittäen autoihin sisäänrakennettuja navigointi- ja paikannusjärjestelmiä.


title: Navigon

text: Navigon on perustamisestaan lähtien keskittynyt liikkuvaan navigointiin. Navigon on mm. ensimmäisenä tuonut markkinoille navigointilaitteita, joissa on mukana ruuhkien ja muiden esteiden kiertämisen mahdollistava TMC-ominaisuus.


Navigon


title: Navigon

text: Ensimmäiset Navigon-laitteet tulivat Suomen markkinoille vuonna 2007. Kesällä ja syksyllä Navigon toi Suomen markkinoille 2100-, 5100 -ja 7100 sarjan laitteet, joista 7100 oli arvostettu ulkomaisessa lehdistössä korkealle. Laite oli saanut mm. arvostetun Red Dot Design Awardin käyttöliittymäsuunnittelustaan. Vuoden 2008 keväällä Navigon solmi yhteistyösopimuksen Destia Trafficin kanssa TMC-tiedon hyödyntämisestä Navigon-navigaattoreissa. Samoihin aikoihin lanseeratut Navigon 2110 max ja Navigon 8110 ovat Destia Traffic TMC-yhteensopivia ja markkinoiden ainoita malleja, joissa TMC-signaalin vastaanottoon tarvittava FM-antenni on integroitu autolaturiin.


title: Navigon

text: Suomessa Navigon-navigaattoreita maahantuo Citypro Oy.


title: Jätevedenkäsittely

text: Jätevedenkäsittelyllä tarkoitetaan tapaa, jolla jätevedet järjestetään niiden syntymisen jälkeen puhdistettavaksi. Jätevedet voidaan käsitellä kiinteistökohtaisesti, useamman kiinteistön yhteiskäsittelynä tai johtaa ne kunnallista viemäriverkkoa pitkin jätevedenpuhdistamolle. Suomalaisista noin 20% asuu haja-asutusalueilla, mikä tarkoittaa runsaan 250 000 vakituisesti asutun kiinteistön sijatsevan kunnallisen viemäriverkoston ulkopuolella. Haja-asutusalueella viemäriverkoston ulkopuolella sijaitsevia kiinteistöjä koskettaa ympäristönsuojelulaki ja jätevesiasetus (157/2017) eli valtioneuvoston asetus jätevesien käsittelystä viemäriverkoston ulkopuolisilla alueilla.


title: Jätevedenkäsittely

text: Hajajätevesilainsäädönnön vaatimusten mukaiselle kiinteistön jätevesijärjestelmälle teknisiä vaihtoehtoja ovat erilaiset maapuhdistamot sekä pienpuhdistamot. Jätevesi voidaan myös kerätä umpisäiliöön ja toimittaa kunnalliselle jätevedenpuhdistamolle. Valinta tulee suorittaa kiinteistön erityispiirteet ja kiinteistön elinkaari huomioon ottaen. Suomen ympäristökeskus ylläpitää luetteloa vaihtoehtoisista käsittelyjärjestelmistä ja niillä saavutettavista puhdistustuloksista.


title: Jätevedenkäsittely

text: Jäteveden maasuodattamossa jätevesi puhdistuu kulkeutuessaan esikäsittelyyn saostussäiliöön ja edelleen maakerroksista rakennettuihin suodatinkerroksiin.  Puhdistettu vesi kootaan putkistolla edelleen johdettavaksi ympäristöön tai jatkokäsittelyyn. Jäteveden maahanimeyttämössä jätevesi puhdistuu kulkeutuessaan esikäsittelyyn saostussäiliöön, josta jätevesi imeytetään maaperään puhdistumaan maaperän omissa rakennekerroksissa ennen sen kulkeutumista pohjaveteen.


title: Jätevedenkäsittely

text: Panospuhdistamossa talousvettä puhdistetaan fysikaaliseen, kemialliseen ja biologiseen prosessiin tai näiden menetelmien yhdistelmään perustuen. Panospuhdistamossa hyväksikäytetään pieneliöiden ja jäteveden hapetettua mikrobiprosessia ja jäteveden kemiallisen saostumisen menetelmää jäteveden puhdistamisessa. Samaa tekniikkaa käytetään kunnallisissa jätevedenpuhdistamoissa.


title: Jätevedenkäsittely

text: Umpisäiliö ei ole puhdistamo vaan vesitiivis, talousjäteveden tai lietteen varastoimiseen tarkoitettu säiliö, josta ei ole jäteveden purkuputkea ympäristöön. Umpisäiliön jätevedet kuljetetaan myöhemmin kunnalliselle jätevedenpuhdistamolle puhdistettavaksi. Umpisäiliö voi olla osana jäteveden puhdistamoa kaksoisviemäröinnissä, jossa yhdistetään umpisäiliön ja maasuodatuksen tai maaimeytyksen puhdistusmenetelmiä. Kaksoisviemäröintijärjestelmässä WC-vedet johdetaan umpisäiliöön varastoitavaksi myöhempää kunnallisen jätevedenpuhdistamon puhdistusprosessia varten. Vastaavasti pesu- ja talousjätevesi johdetaan maasuodattamoon tai maaimeyttämöön puhdistettavaksi.


title: Jätevedenkäsittely

text: Perinteinen yhdyskuntajäteveden käsittelyprosesi muodostuu yleensä mekaanisesta, biologisesta ja kemiallisesta jätevedenpuhdistustekniikasta:


title: Jätevedenkäsittely

text: Biologisessa prosessissa syntyy biolietettä (ns. biomassaa), joka voidaan saostaa pois vedestä mm. kemiallisesti ja mekaanisesti.


title: Pilkkutimanttiahven

text: Pilkkutimanttiahven eli punakirjoahven ("Hemichromis bimaculatus") on värikäs kirjoahven, joka luokitellaan kääpiökirjoahveniin.


title: Pilkkutimanttiahven

text:
Pilkkutimanttiahven kasvaa noin 13 cm pitkäksi. Sen yläosa on vihertävä, vatsapuolipunainen tai oranssa, ja kalan etuosaa peittävät hohtavan vaaleat pilkut. Kyljessä on kaksi mustaa täplää. Kutuaikana koko kala on punainen ja vaaleat pilkut peittävät sen kauttaaltaan.
Eri Hemichromis-lajeja on vaikea erottaa toisistaan.
Pilkkutimanttiahven on kotoisin Länsi-Afrikasta, missä se elää metsäalueiden muta- tai hiekkapohjaisissa ojissa.


title: Pilkkutimanttiahven

text: Pilkkutimanttiahven on aggressiivinen reviirikala.


title: Pilkkutimanttiahven

text: Sopiva happamuus on 6.5–7.2, kovuus 4-12 dH, ja lämpötila 24-28 °C.


title: The Masters Tournament

text: The Masters Tournament, tunnetaan myös nimillä The US Masters ja The Masters, on yksi miesten ammattilaisgolfin neljästä major-turnauksesta. Se on vuoden ensimmäinen major-turnaus ja järjestetään aina huhtikuun ensimmäisellä täydellä viikolla. Muista major-turnauksista poiketen The Masters pelataan aina samalla kentällä: Augusta National Golf Clubilla Augustassa, Georgian osavaltiossa.


title: The Masters Tournament

text: The Masters Tournamentin voittaja palkitaan vihreällä takilla ja kultaisella mitalilla. Voittajan ja toiseksi tulleen nimet kaiverretaan Masters trophyyn, joka pysyy kerhotalolla. Turnauksen voittaja saa kopion Masters trophysta. Voittaja saa myös automaattisesti kutsun muihin Major-turnauksiin seuraavien viiden vuoden ajan ja Mastersiin loppuelämänsä ajan.


title: The Masters Tournament

text: Mastersin menestyksekkäin pelaaja on Jack Nicklaus, joka on voittanut turnauksen kuusi kertaa (1963, 1965, 1966, 1972, 1975 ja 1986). Neljään mestaruuteen ovat yltäneet Arnold Palmer (1958, 1960, 1962 ja 1964) ja Tiger Woods (1997, 2001, 2002 ja 2005). Kolminkertaisia mestareita ovat Jimmy Demaret, Sam Snead, Gary Player, Nick Faldo ja Phil Mickelson.


title: Gad Elmaleh

text: Gad Elmaleh (s. 19. huhtikuuta 1971 Casablanca) on marokkolaissyntyinen näyttelijä ja koomikko, joka asuu nykyään Ranskassa.


title: FC Nötkötti

text: FC Nötkötti on suomalainen Kauhajoelta kotoisin oleva beachfutisjoukkue, joka on voittanut lajin miesten Suomen mestaruuden kahdesti vuosina 2005 ja 2006. Vuosina 2008 ja 2011 joukkue oli SM-kisoissa hopealla. Vuosina 2011 ja 2013 joukkue voitti lisäksi Helsinki Beachfutis-turnauksen. Nötkötti on päässyt edustaman myös kansainvälisiin kilpailuihin ja joukkue on sijoittunut suopotkupallon MM-kilpailuissa viidenneksi vuosina 2004 ja 2005.


title: Da Game Is to Be Sold, Not to Be Told

text: Da Game Is to Be Sold, Not to Be Told on vuonna 1998 ilmestynyt rap-artisti Snoop Doggin kolmas ja samalla ensimmäinen No Limit Recordsille tehty sooloalbumi. Albumi debytoi Billboard 200 -listalla sijalla yksi, myyden avausviikolla 519,000 kappaletta. Albumi myi nopeasti tuplaplatinaa ja sillä vierailee paljon No Limit Recordsin -artisteja.


title: Kantoaineprosessi

text: Kantoaineprosessi on biologinen vedenkäsittelyprosessi, jossa biologiset reaktiot tapahtuvat kantoaineen pinnalla elävän bakteeripopulaation (biofilmi) ansiosta.


title: Owen Murray

text: Owen Murray (s. 1948 Edinburgh, Skotlanti, Iso-Britannia) on brittiläinen harmonikkataiteilija ja -pedagogi.


title: Owen Murray

text: Murray aloitti harmonikansoiton 17-vuotiaana. Hän opiskeli Tanskan kuninkaallisessa musiikkikonservatoriossa Kööpenhaminassa Mogens Ellegaardin johdolla 1974–1982. Opintojensa jälkeen hän on toiminut aktiivisesti nostaakseen konserttiharmonikan arvostusta Britanniassa. Hänet kutsuttiin perustamaan harmonikkaosastoa ja nimitettiin harmonikansoiton professoriksi Royal Academy of Musicissa Lontoossa 1986 ja musiikkiakatemian kunniajäseneksi, "HonRAM - Honorary Membership of the Royal Academy of Music", 1993.


title: Owen Murray

text: Monet Murrayn oppilaista ovat voittaneet arvostettuja kilpailuja ja menestyneet muusikkoina.


title: Owen Murray

text: Konserttiurallaan Murray on esiintynyt useiden maineikkaiden sinfoniaorkestereiden solistina sekä kansainvälisillä musiikkifestivaaleilla. Hän on myös kantaesittänyt useiden nykysäveltäjien, kuten John Webbin, Edward McGuiren, John McLeodin, Sofija Gubaidulinan ja Per Nørgaardin teoksia.


title: Dead Man Walkin’

text: Dead Man Walkin on Death Row Recordsin julkaisema albumi, joka sisältää Snoop Doggin vuosina 1993-1996 nauhoitettuja kappaleita. Albumi julkaistiin vuonna 2000 ja se saavutti 820 478 kappaleen myynnillä kultarajan. Parhaimmillaan albumi oli Billboard 200 -listalla sijalla 24.


title: IFOR

text: IFOR (Implementation Force) oli NATO-johtoinen monikansallinen rauhanturvajoukko Bosnia ja Hertsegovinassa 20. joulukuuta 1995 - 20. joulukuuta 1996. IFOR kuului "Operation Joint Endeavour"iin jonka tarkoituksena oli valvoa Daytonin rauhansopimuksen sotilaallisten pykälien toteutumista. IFOR otti rauhanturvaamistehtävän vastaan UNPROFOR-joukoilta.


title: IFOR

text: Operaatio oli NATO:n ensimmäinen sen alueen ulkopuolella tapahtunut maaoperaatio. Operaation maalla tapahtunut osa tunnettiin nimellä "Operation Firm Endeavour".


title: IFOR

text: Enimmillään IFOR-joukkoihin kuului rauhanturvaajia 32:sta eri maasta. Joukkojen vahvuus oli 54 000 sotilasta Bosnia-Hertsegovinassa ja kokonaisuudessaan 80 000 sotilasta, kun mukaan lasketaan tuki- ja reservitehtävissä olleet joukot Kroatiassa, Unkarissa, Saksassa, Italiassa ja laivastossa Adrianmerellä. Joukkoihin kuului suomalainen rakentajapataljoona, joka muutettiin myöhemmin jääkäripataljoonaksi.


title: IFOR

text: Maatoimintojen tehtävät jaettiin kolmeen monikansalliseen divisioonaan (MND):


title: IFOR

text: 21. joulukuuta 1996 IFOR-joukot luovuttivat rauhanturvaamistehtävät SFOR-joukoille.


title: Schauman

text: Schauman ['šoːman] on suomalainen aatelissuku, joka tunnettiin alkujaan sotilassukuna, mutta 1800-luvulta alkaen sen edustajat ovat tulleet tunnetuiksi lukuisilla muillakin aloilla.


title: Schauman

text: Suku on lähtöisin Baltiasta ja tuli Suomeen 1600-luvun lopulla. Sen katsotaan olevan lähtöisin Kuurinmaan aatelista, mitä ei tosin voida todistaa. Vaihtoehtoisen teorian mukaan suvun juuret olisivatkin Kurpfalzissa Saksassa, jossa vuonna 1596 aateloitiin samanniminen suku. Suvun suomalainen kantaisä on Turun läänin ratsuväkirykmentin everstiluutnantti Henrik Johan Schauman (1649–1730), joka oli lähtöisin Ogerin seudulta Liivinmaalta ja tuli Ruotsin palvelukseen 1662. Hänet naturalisoitiin Ruotsin aateliin vuonna 1686 ja hänen sukunsa introdusoitiin Ruotsin ritarihuoneelle 1697 aatelissukuna numero 1287. Suvun nykyään elävät haarat ovat kaikki hänen pojanpoikansa, aatelislippueen majoitusmestari Berndt Otto Schaumanin (1738–1805) jälkeläisiä.


title: Schauman

text: Suomen ritarihuoneen järjestäytymisen yhteydessä vuonna 1818 Schaumanit merkittiin sinne aatelissukuna numero 96. Suvun jäseniä ei vuoden 1809 jälkeen asunut Ruotsissa, mutta suvun päämies muutti Ruotsiin 1859. Hänen jälkeläisiään muutti 1800-luvun lopussa Argentiinaan ja 1920-luvulla Ranskaan, ja suku elää edelleen kummassakin maassa. Eräät muut sukuhaarat ovat myöhemmin saaneet uudelleen edustusoikeuden Ruotsin ritarihuoneella. Schaumaneita elää tänä päivänä myös Paraguayssa ja Yhdysvalloissa.


title: Schauman

text: 2000-luvun alussa Schaumanit olivat Suomen runsasjäsenisin aatelissuku.


title: Wixarikat

text: Wixarikat eli huicholit ovat Meksikossa, Sierra Madren vuoristossa elävä alkuperäiskansa, joiden kulttuurissa vuosisatoja vanhat uskomukset ja perinteet ovat säilyneet elävinä. Perinteinen elämäntapa kohtaa kuitenkin ongelmia nykymaailmassa, ja wixarikat ovatkin joutuneet monenlaisiin konflikteihin muun muassa maanomistukseen liittyvissä kysymyksissä Meksikon valtion kanssa.


title: Wixarikat

text: Suomi tekee kehitysyhteistyötä wixarikojen parissa.


title: Jouni Kortelainen

text:
Jouni Ensio Kortelainen (s. 9. kesäkuuta 1957 Polvijärvi) on suomalainen, erityisesti maratonmatkoilta tunnettu kestävyysjuoksija.
Kortelainen edusti uransa aikana muun muassa Joensuun Katajaa, Juuan Jännettä ja Nurmeksen Seppoja.


title: Jouni Kortelainen

text: Jouni Kortelainen on juossut maratonin aikaan 2.12.09, joka on Suomen historian kuudenneksi paras aika kyseisellä matkalla.


title: Jouni Kortelainen

text: Kortelainen edusti Suomea Moskovan olympialaisissa 1980, jossa joutui kuitenkin keskeyttämään. Keskeytys toistui myös 1986 EM-kisoissa Stuttgartissa.


title: Jouni Kortelainen

text: Kansainvälisistä kisoista hän on voittanut urallaan muun muassa Lidingöloppet-maastojuoksukilpailun vuonna 1977 ja Košicen maratonin 1979.


title: Jouni Kortelainen

text: Kortelainen voitti Helsinki City Marathonin vuonna 1989 ja on viimeisin kilpailun voittanut suomalaismies.


title: Jouni Kortelainen

text: Kortelainen lopetti juoksijauransa 1990-luvun alussa.


title: James Crabb

text: James Crabb (s. 1967 Dundee, Skotlanti, Iso-Britannia) on brittiläinen harmonikkataiteilija.


title: James Crabb

text: James Crabb aloitti harmonikansoiton nelivuotiaana. Hän opiskeli Tanskan Kuninkaallisessa Musiikkiakatemiassa Kööpenhaminassa Mogens Ellegaardin johdolla 1985–1992. Opiskeluaikoinaan hän sai useita palkintoja ja stipendejä sekä esiintyi yli 150 kertaa "Live Music Now" -konserttisarjassa.


title: James Crabb

text: Crabbin konserttidebyytti Lontoossa Purcell Roomissa 1992 nosti hänet kansainvälisesti tunnetuksi. Hän on konsertoinut lukuisilla eturivin musiikkifestivaaleilla ja tehnyt yhteistyötä muun muassa Daniel Barenboimin, Elgar Howarthin, Martyn Brabbinsin, Jukka-Pekka Sarasteen, Gunter Schüllerin, Markus Stenzin, Michael Schønwandtin, Susanna Mälkin ja Peter Eötvösin kanssa. Hän on esiintynyt lukuisten sinfoniaorkesterien solistina sekä erilaisissa kamarimusiikkikokoonpanoissa. Hän on tehnyt kamarimusiikissa yhteistyötä muun muassa viulisti Dimitry Sitkovetskyn ja harmonikkataiteilija Geir Draugsvollin kanssa.


title: James Crabb

text: Televisioesiintymisistä huomattavin lienee vuoden 2003 Rugbyn maailmanmestaruuskilpailujen avajaisseremonia Sydneyssä, jossa hän toimi solistina Richard Tognettin johdolla. Lähetystä katseli stadionyleisön lisäksi noin kaksi miljardia katsojaa.


title: James Crabb

text: Crabb on levyttänyt useille levymerkeille sekä kantaesittänyt Harrison Birtwistlen, Thomas Adèsin, Luciano Berion, John Caskenin, Sofija Gubaidulinan, Django Batesin, Sally Beamishin, Elena Kats-Cherninin, Gordon McPhersonin ja Lyell Cresswellin musiikkia. Hän on ollut mukana myös tanskalaisissa oopperaproduktioissa ja palkituissa koomisissa musiikkiteatterituotannoissa.


title: James Crabb

text: James Crabb on toiminut konserttiharmonikan professorina Tanskan kuninkaallisessa musiikkiakatemiassa vuodesta 1995 ja vierailevana professorina Grazissa 1995–2002. Hän on myös antanut mestarikursseja muun muassa Sibelius-Akatemiassa, Rotterdamin konservatoriossa sekä Toronton yliopistossa.